open-index/open-wikipedia-markdown huggingface dataset:
ফেং ছুই

**ফেং ছুই** ( বা ), হৈছে চীনৰ এটা প্ৰাচীন পৰম্পৰাগত প্ৰথা যি এগৰাকী ব্যক্তিক তেওঁৰ চাৰিওফালৰ পৰিৱেশৰ সৈতে সামঞ্জস্য স্থাপন কৰিবলৈ শক্তি ব্যৱহাৰ কৰা বুলি দাবী কৰে। ফেং ছুই শব্দটোৰ আক্ষৰিক অৰ্থ হৈছে "বায়ু-জল" (অৰ্থাৎ তৰল)। প্ৰাচীন কালৰ পৰাই ভূ-প্ৰকৃতি আৰু জলভাগে স্থান আৰু গঠনৰ মাজেৰে সৰ্বজনীন *কী* অৰ্থাৎ "মহাজাগতিক প্ৰবাহ" বা শক্তিৰ প্ৰবাহ নিৰ্দেশিত কৰে বুলি ভবা হৈছিল। বহল অৰ্থত ফেং ছুইত জ্যোতিৰ্বিজ্ঞান, জ্যোতিষ, স্থাপত্য, ব্ৰহ্মাণ্ডবিজ্ঞান, ভৌগোলিক আৰু ভূ-প্ৰকৃতিৰ মাত্ৰাসমূহ অন্তৰ্ভুক্ত কৰা হৈছে।

ঐতিহাসিকভাৱে সমসাময়িক চীনা বিশ্বৰ বহু ঠাইত ফেং ছুইৰ ব্যৱহাৰ অট্টালিকা আৰু আধ্যাত্মিকভাৱে উল্লেখযোগ্য গঠন যেনে সমাধিৰ লগতে বাসগৃহ আৰু অন্যান্য গঠনসমূহৰ দিশ নিৰ্ধাৰণ কৰিবলৈ ব্যৱহাৰ কৰা হৈছিল। এগৰাকী পণ্ডিতে এই কথা লিখিছে যে সমসাময়িক পশ্চিমীয়া সমাজত অৱশ্যে "ফেং ছুই স্বাস্থ্য আৰু সম্পদৰ বাবে অভ্যন্তৰীণ নক্সালৈ হ্ৰাস পোৱাৰ প্ৰৱণতা থাকে। 'ফেং ছুই পৰামৰ্শদাতা' আৰু কৰ্পৰেট স্থপতিবিদসকলে তেওঁলোকৰ বিশ্লেষণৰ বাবে বৃহৎ পৰিমাণৰ ধন লয় আৰু তেওঁলোকৰ জৰিয়তে ই ক্ৰমান্বয়ে দৃশ্যমান বা গুৰুত্বপূৰ্ণ হৈ পৰিছে। জলবায়ু সংকটৰ পিছত ফেং ছুইক পৰিৱেশ দৰ্শনত সম্ভাৱ্য অৱদানৰ বাবে শৈক্ষিকভাৱেও বিবেচনা কৰা হৈছে।

কী আৰু অন্যান্য গুৰুত্বপূৰ্ণ শক্তি প্ৰস্তুতিৰ ধাৰণাটো ছদ্মবৈজ্ঞানিক আৰু ফেং ছুইক ছদ্মবিজ্ঞানৰ এটা আৰ্হিগত উদাহৰণ হিচাপে বৰ্ণনা কৰা হৈছে। কিন্তু কিছুসংখ্যক শিক্ষাবিদে ফেং ছুইৰ আধুনিক প্ৰথাক কাৰ্য্যকৰী ব্যৱহাৰক গ্ৰাম্য উন্নয়ন, সামাজিক সংগঠন আৰু সংঘাত সমাধানৰ আহিলা হিচাপে লক্ষ্য কৰি ছদ্মবৈজ্ঞানিক শাখাতকৈ অবৈজ্ঞানিক সাংস্কৃতিক পৰম্পৰা হিচাপে গণ্য কৰে।

## ইতিহাস
ইয়াংছাও আৰু হংছান সংস্কৃতিত ফেং ছুইৰ ব্যৱহাৰৰ আটাইতকৈ প্ৰাচীন প্ৰমাণ পোৱা যায়। চুম্বকীয় কম্পাছ আৱিষ্কাৰ নোহোৱালৈকে ফেং ছুইয়ে মানুহ আৰু বিশ্বব্ৰহ্মাণ্ডৰ মাজত সম্পৰ্ক বিচাৰিবলৈ জ্যোতিৰ্বিজ্ঞানৰ ওপৰত নিৰ্ভৰ কৰিছিল।

পুয়াঙৰ এটা মোজাইক থকা সমাধিত (খ্ৰীষ্টপূৰ্ব ৪০০০) ড্ৰেগন আৰু ব্যাঘ্ৰ তাৰকামণ্ডলী আৰু বেইডৌৰ উত্তৰ–দক্ষিণ অক্ষ অভিমুখী চীনা নক্ষত্ৰৰ মানচিত্ৰ পোৱা গৈছে। পুয়াং সমাধিস্থলত, হংশ্বান আনুষ্ঠানিক কেন্দ্ৰত আৰু লুটাইগাঙৰ লংছানৰ শেষৰ ফালে হোৱা বসতিস্থলত ঘূৰণীয়া আৰু বৰ্গক্ষেত্ৰ দুয়োটা আকৃতিৰ উপস্থিতিয়ে এই কথা প্ৰকাশ কৰে যে গেইটিয়ান ব্ৰহ্মাণ্ডবিজ্ঞান (স্বৰ্গ-বৃত্তাকাৰ, পৃথিৱী-বৰ্গক্ষেত্ৰ) ঝৌবি ছুয়ানজিংত ইয়াৰ আবিৰ্ভাৱৰ বহু আগতেই চীনা সমাজত আছিল।

ফেং ছুইৰ কিছুমান ভেটি চুম্বকীয় কম্পাছ আৱিষ্কাৰৰ ৩৫০০ বছৰতকৈও অধিক আগৰ। ইয়াৰ উৎপত্তি চীনৰ জ্যোতিৰ্বিজ্ঞানৰ পৰা হৈছিল। বৰ্তমানৰ কিছুমান কৌশলৰ চিন নৱপ্ৰস্তৰ যুগৰ চীনৰ পৰাই পাব পাৰি, আনহাতে আন কিছুমান কৌশল পিছলৈ সংযোজন কৰা হয় (বিশেষকৈ হান বংশ, টাং, ছং আৰু মিং)।

## ফেং ছুই সম্পৰ্কে মত
ষ্টুৱাৰ্ট ভাইজৰ মতে ফেং ছুই হৈছে "এটা অতি জনপ্ৰিয় অন্ধবিশ্বাস।"  পি আৰ চি চৰকাৰেও ইয়াক অন্ধবিশ্বাস বুলি অভিহিত কৰিছে। ফেং ছুইক ছদ্মবিজ্ঞান হিচাপে শ্ৰেণীভুক্ত কৰা হয় কাৰণ ই কেইবাটাও ধ্ৰুপদী ছদ্মবৈজ্ঞানিক দিশ প্ৰদৰ্শন কৰে যেনে বিশ্বৰ কাৰ্য্যকলাপৰ বিষয়ে দাবী কৰা যিবোৰ বৈজ্ঞানিক পদ্ধতিৰে পৰীক্ষাৰ বাবে অনুকূল নহয়। ইয়াক বিজ্ঞানী আৰু দাৰ্শনিকসকলে অবৈজ্ঞানিক আৰু ছদ্মবৈজ্ঞানিক দুয়োটা বুলি চিনাক্ত কৰিছে, আৰু ইয়াক ছদ্মবিজ্ঞানৰ এটা আৰ্হিগত উদাহৰণ হিচাপে বৰ্ণনা কৰিছে।

## তথ্য সংগ্ৰহ

শ্ৰেণী:চীনৰ সংস্কৃতি
খাদিজা মাস্তুৰ

**খাদিজা মাস্তুৰ** (; উৰ্দু: خدیجہ مستور; ১১ ডিচেম্বৰ ১৯২৭ – ২৫ জুলাই ১৯৮২) এগৰাকী পাকিস্তানী চুটি গল্প লেখক আৰু ঔপন্যাসিক। তেওঁ আছিল উৰ্দু সাহিত্যৰ এগৰাকী বিশিষ্ট সাহিত্যকাৰ। তেওঁৰ উপন্যাস ‘আংগন’ক উৰ্দু সাহিত্যৰ এক উৎকৃষ্ট সাহিত্য কৃতি হিচাপে গণ্য কৰা হয়; যাৰ আধাৰত দূৰদৰ্শনৰ বাবে নাটক নিৰ্মাণ কৰা হৈছে।  খাদিজাৰ সৰু ভনী হাজৰা মাছৰুৰ এগৰাকী চুটি গল্প লেখক; আনহাতে কবি, নাট্যকাৰ আৰু বাতৰি কাকতৰ স্তম্ভলেখক খালিদ আহমদ তেওঁৰ সৰু ভায়েক।

## প্ৰাৰম্ভিক জীৱন
১৯২৭ চনৰ ১১ ডিচেম্বৰ তাৰিখে ভাৰতৰ বৰেইলিত খাদিজা মাস্তুৰে জন্ম গ্ৰহণ কৰিছিল। ১৯৪৭ চনৰ ভাৰত বিভাজনৰ সময়ত পৰিয়ালটো পাকিস্তানলৈ প্ৰবজন কৰে আৰু তাত থিতাপি লয়। 

## সাহিত্য যাত্ৰা
১৯৪২ চনত মাস্তুৰে প্ৰথমবাৰৰ বাবে লিখা আৰম্ভ কৰিছিল আৰু মৃত্যুৰ সময়লৈকে লেখাৰ ক্ষেত্ৰত তেওঁৰ ধাৰাবাহিকতা অক্ষুন্ন আছিল। এই সময়খিনিত তেওঁৰ পাঁচখন কবিতাৰ কিতাপ আৰু দুখন উপন্যাস প্ৰকাশ পাইছিল। তেওঁৰ উপন্যাসসমূহ সামাজিক আৰু নৈতিক প্ৰমূল্যবোধৰ ওপৰত আধাৰিত আছিল আৰু এইসমূহত লেখকৰ এক ৰাজনৈতিক দৃষ্টিভংগীও প্ৰকাশ পাইছিল। তেওঁৰ লেখনি আছিল অভিজ্ঞতা আৰু পৰ্যবেক্ষণ ভিত্তিক। 

তেওঁৰ প্ৰকাশিত উপন্যাস দুখন আছিল *আংগন* (১৯৬২) আৰু *জমীন* (১৯৮৩)
। ‘আংগন’ উপন্যাসখনে ‘আদমজি লিটাৰেৰী এৱাৰ্ড’ লাভ কৰিছিল। ২০১০ চনত খাদিজাৰ উপন্যাসখন প্ৰকাশ পোৱাৰ পিছতে ‘পাকিস্তান একাডেমী অফ লেটাৰচ্‌’ৰ অধ্যক্ষ ফখৰ জামানে এই উপন্যাসখনক *খাদিজাৰ অন্যতম বৃহৎ সাহিত্যিক সাফল্য* বুলি কৈছিল।

খাদিজাৰ তিনিখন প্ৰকাশিত গল্প সংকলন হ’ল ক্ৰমে, ১৯৪৬ চনত প্ৰকাশিত ‘বৌচাৰ’ , ১৯৪৪ত প্ৰকাশিত ‘খাইল’ আৰু ১৯৫১ত প্ৰকাশিত ‘চান্দ ৰৌজ অঔৰ’। অন্যান্য কিতাপ হ’ল; ‘থকে হৰে’ (১৯৬২) আৰু ‘ঠাণ্ডা মিঠা পানী’ (১৯৮১)। *ঠাণ্ডা মিঠা পানী*য়ে হিজ্‌ৰা বঁটা লাভ কৰিছিল।

## ব্যক্তিগত জীৱন
খাদিজা সাংবাদিক মলিক জহীৰ-উদ-দীন বাবৰ আৱানৰ সৈতে বিবাহপাশত আৱদ্ধ হৈছিল আৰু তেওঁলোকৰ কিৰণ ফায়াজ আৰু মলিক পাৰভেজ আলম আৱান নামে দুটি সন্তান আছে।

## মৃত্যু
১৯৮২ চনৰ ২৫ জুলাইত লণ্ডনত খাদিজা মাস্তুৰৰ মৃত্যু হয় আৰু পাকিস্তানৰ লাহোৰত তেওঁক সমাধিস্থ কৰা হয়।

২০০৫ চনত, তেওঁৰ মৃত্যুৰ পিছত, কৰাচী কলা পৰিষদত এটা অনুষ্ঠানৰ আয়োজন কৰা হৈছিল। এই অনুষ্ঠানটিৰ মুখ্য অতিথি আছিল খাদিজাৰ ভগ্নী হাজৰা মাছৰুৰ, যি নিজে এগৰাকী প্ৰসিদ্ধ লেখিকা আছিল। অনুষ্ঠানটোৰ সভাপতিত্ব কৰিছিল আন এজন প্ৰসিদ্ধ পণ্ডিত চাহাৰ আনচাৰীয়ে। আনচাৰীয়ে কৈছিল যে লেখক হিচাপে দুয়োগৰাকী ভগ্নীয়ে তেওঁলোকৰ নিজা শৈলী আৰু পৰম্পৰা প্ৰতিষ্ঠা কৰিছে। তেওঁ এইটোও কৈছিল যে, *খাদিজা মাস্তুৰে পৰ্যবেক্ষণ কৰিছিল আৰু তেওঁৰ অভিজ্ঞতাবোৰক লিখিত ৰূপ দিছিল।*

## তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:মৃত ব্যক্তি
শ্ৰেণী:সাহিত্যিক
শ্ৰেণী:গল্পকাৰ
শ্ৰেণী:ঔপন্যাসিক
আতা উল হক কাচ্‌মি

**আতা উল হক কাচ্‌মি** () এগৰাকী উৰ্দু ভাষাৰ পাকিস্তানী স্তম্ভলেখক, নাট্যকাৰ আৰু কবি। তেওঁ প্ৰায় বিশখন কিতাপ লিখাৰ উপৰিও পাকিস্তানৰ আগশাৰীৰ বাতৰি কাকতৰ বাবে বিভিন্ন বিষয়ৰ ওপৰত বহুতো প্ৰবন্ধ লিখিছে।

## প্ৰাৰম্ভিক জীৱন আৰু সাহিত্য যাত্ৰা
১৯৪৩ চনত ভাৰতৰ পাঞ্জাৱৰ অমৃতসৰত কাচ্‌মিৰ জন্ম হৈছিল। তেওঁৰ পৰিয়ালটো আছিল ঘাইকৈ কাশ্মীৰী মূলৰ। তেওঁৰ দেউতাক মৌলানা বাহা উল হক কাচ্‌মিয়ে অমৃতসৰৰ মাও (MAO) হাইস্কুল আৰু মাও (MAO) কলেজত অধ্যাপনা কৰিছিল।  ১৯৪৭ চনত পাকিস্তানে স্বাধীনতা লাভ কৰাৰ পিছত তেওঁৰ পৰিয়াল পাকিস্তানলৈ প্ৰব্ৰজন কৰে । পৰিয়ালটো প্ৰথমে ৱাজিৰাবাদত আছিল যদিও পিছত নিগাজীকৈ লাহোৰত থাকিবলৈ লয়। আতা-উলে লাহোৰত স্কুলীয়া শিক্ষা সমাপ্ত কৰে আৰু লাহোৰ মাও (MAO) মহাবিদ্যালয়ৰ পৰা স্নাতক ডিগ্ৰী লাভ কৰে। তেওঁ প্ৰথমে উৰ্দু ভাষাৰ বাতৰি কাকত নৱা-এ-ৱক্তত সহকাৰী-সম্পাদক হিচাপে যোগদান কৰিছিল। প্ৰখ্যাত সাংবাদিক মজিদ নিজামী এই কাকতখনৰ সম্পাদক আছিল। পিছত তেওঁ দৈনিক জং আৰু অন্যান্য বহুতো বাতৰি কাকতৰ বাবে স্তম্ভ লেখন আৰম্ভ কৰে।

কাচ্‌মিয়ে সমাজৰ সামাজিক অসমতাৰ ওপৰত ব্যংগ লেখিছিল আৰু সাহসেৰে একনায়কত্ববাদ বিৰোধী স্থিতিক গ্ৰহণ কৰিছিল। এই দুয়োটাই আছিল কাচ্‌মিৰ স্তম্ভ লেখনৰ বৈশিষ্ট্য। দেশৰ গুৰুত্বপূৰ্ণ বিষয়বোৰ ব্যংগৰে উদঙাই দিব পৰা এক অনন্য লেখন শৈলীৰ বাবে তেওঁ তেওঁৰ সমসাময়িক অন্যান্য লেখকসকলতকৈ এক সুকীয়া পৰিচিতি লাভ কৰিছিল।

পাকিস্তানৰ ৰাষ্ট্ৰদূত হিচাপে তেওঁ ১৯৯৭ চনৰপাৰা ১৯৯৯ চনলৈ নৰৱে আৰু থাইলেণ্ডত কাৰ্যনিৰ্বাহ কৰিছিল।তেওঁৰ কিতাপ আৰু বাতৰি কাকতৰ স্তম্ভবোৰৰ ভিতৰত আছে; *কলম তামাম*, *চৰ গ’চিয়া*, *হচনা ৰৌনা মনা হ্যে*, *মজিদ গঞ্জে ফৰিস্তে* আৰু অন্যান্য। আনহাতে তেওঁৰ দূৰদৰ্শনৰ নাটক তথা ধাৰাবাহিকসমূহৰ ভিতৰত আটাইতকৈ জনপ্ৰিয় পিটিভি টিভি নাটক হৈছে ‘*খাৱজা এণ্ড চনচ্‌*’ (১৯৮৮), *সৱ দাইগ* আৰু *আপ কা খাদিম*। তেওঁৰ ভ্ৰমণকাহিনী *চৌখ-এ-আৱাৰ্গী* আৰু *গৌড়ন কে দেচ ম্যে* পাঠকসকলৰ মাজত বহুলভাৱে পঠিত আৰু জনপ্ৰিয়। ২০১৫ চনৰ আৰম্ভণিতে তেওঁ পাকিস্তানৰ লাহোৰৰ ‘লাহোৰ কলা পৰিষদ’ৰ সন্মানীয় অধ্যক্ষ হিচাপে কাৰ্যনিৰ্বাহ কৰে।

প্ৰবীণ পাকিস্তানী সাংবাদিক আলতাফ গৌহৰে কাচ্‌মিক পাকিস্তানী বাতৰি কাকতৰ আটাইতকৈ কৌশলী ব্যংগ লেখক বুলি উল্লেখ কৰিছে। প্ৰখ্যাত লেখক মুস্তাক আহমেদ ইউচুফিয়ে তেওঁক দেশৰ শ্ৰেষ্ঠতম স্তম্ভলেখক বুলি অভিহিত কৰিছিল। তেওঁ ৫২ বছৰ ধৰি সাংবাদিক হিচাপে কাম কৰিছিল।

২০১৫ চনত, কাচ্‌মিক পাকিস্তান টেলিভিছন কৰ্পোৰেচনৰ অধ্যক্ষ হিচাপে নিযুক্ত দিয়া হয়। এইটো আছিল এটা চৰকাৰী প্ৰতিষ্ঠান। ইয়াত তেওঁ ২০১৭ চনৰ ডিচেম্বৰ মাহলৈকে কাৰ্যনিৰ্বাহ কৰিছিল।  নাট্যকাৰ হিচাপে তেওঁ ৩৫ বছৰৰো অধিক সময় ধৰি পাকিস্তানী দূৰদৰ্শনৰ সৈতে জড়িত হৈ আছিল।

## তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:কবি
শ্ৰেণী:সাহিত্যিক
শ্ৰেণী:জীৱিত ব্যক্তি
কেশৱ মহাৰাজ

**কেশৱ আত্মানন্দ মহাৰাজ** (ইংৰাজী : Keshav Atmananda Maharaj; জন্ম: ৭ ফেব্ৰুৱাৰী, ১৯৯০) ডাৰবানত জন্মগ্ৰহণ কৰা এজন ভাৰতীয় মূলৰ দক্ষিণ আফ্ৰিকান আন্তঃৰাষ্ট্ৰীয় ক্ৰিকেটাৰ। তেওঁ দক্ষিণ আফ্ৰিকাৰ ক্ৰিকেট দলৰ অন্যতম সদস্য। ঘৰুৱা প্ৰথম শ্ৰেণীৰ ক্ৰিকেটত কোৱাজুলু-নাটাল আৰু ডলফিনক প্ৰতিনিধিত্ব কৰে। তেওঁ মূলতঃ অল ৰাউণ্ডাৰ হিচাপে খেলে। **কেশৱ মহাৰাজে** সোঁহতীয়া বেটিং কৰাৰ লগতে লেহেমীয়া বাওঁহতীয়া গতানুগতিক বল কৰে। 

## প্ৰাথমিক আৰু ব্যক্তিগত জীৱন
১৯৯০ চনৰ ৭ ফেব্ৰুৱাৰীত কোৱাজুলু-নাটালৰ ডাৰবানত আথমানন্দ মহাৰাজ আৰু কাঞ্চন মালাৰ ঘৰত হিন্দু পৰিয়ালত কেশৱ মহাৰাজৰ জন্ম হয়। মহাৰাজ ভাৰতীয় বংশৰ, তেওঁৰ পূৰ্বপুৰুষ ভাৰতৰ উত্তৰ প্ৰদেশৰ চুলতানপুৰৰ পৰা যোৱা আৰু ১৮৭৪ চনত ইনডেনচাৰ শ্ৰমিক হিচাপে ডাৰবানলৈ প্ৰব্ৰজন কৰিছিল। তেওঁৰ পিতৃয়ে কোৱাজুলু-নাটালৰ হৈ উইকেটৰ ৰক্ষক হিচাপে খেলিছিল। তেওঁৰ এগৰাকী ভগ্নী আছে, তেওঁৰ নাম তাৰিছমা মহেছান।

২০২২ চনৰ এপ্ৰিল মাহত মহাৰাজে তেওঁৰ দীৰ্ঘদিনীয়া প্ৰেমিকা লেৰিছা মুনছামী নামৰ এগৰাকী কত্থক নৃত্যশিল্পীক বিয়া কৰায়।

## ঘৰুৱা ক্ৰিকেট
২০০৬–০৭ ছিজনত কোৱাজুলু-নাটালৰ হৈ ১৬ বছৰ বয়সত প্ৰথম শ্ৰেণীৰ ক্ৰিকেটত মহাৰাজৰ অভিষেক ঘটে‍। ২০০৯-১০ চনত ডলফিনছ দলক প্ৰতিনিধিত্ব কৰিছিল। মহাৰাজে ২০১০ চনৰ এপ্ৰিল–মে’ মাহত দক্ষিণ আফ্ৰিকা এ দলৰ সৈতে বাংলাদেশ ভ্ৰমণ কৰিছিল, বাংলাদেশ ক্ৰিকেট ব’ৰ্ডৰ দলৰ বিৰুদ্ধে চাৰিদিনীয়া খেল দুখনত ১৩টা উইকেট দখল কৰিছিল। টি-২০ৰ এখন মেচত বলিঙৰ আৰম্ভণিতে চাৰি অভাৰত ১২ ৰানত ৪ উইকেট দখল কৰে। ২০১০–১১ চনত তেওঁ ভ্ৰমণকাৰী বাংলাদেশ এ দলৰ বিৰুদ্ধেও দক্ষিণ আফ্ৰিকা এৰ হৈ খেলিছিল।

২০১২–১৩ চনৰ ঘৰুৱা শৃংখলাত মহাৰাজে বেটেৰে‍ তেওঁৰ শ্ৰেষ্ঠ শৃংখলা লাভ কৰি তেওঁ ২টা শতককে ধৰি গড়ে ৪৮.১ ৰান কৰি প্ৰথম শ্ৰেণীৰ শ্ৰেণীৰ ক্ৰিকেটত ৪৮১টা ৰান সংগ্ৰহ কৰিছিল। নৰ্দাৰ্নছৰ বিৰুদ্ধে এখন খেলত ১১৯টা বলত ১১৪টা ৰান সংগ্ৰহ কৰি ৫টা উইকেট দখল কৰিছিল৷

মহাৰাজে ২০১৩ চনত ছাচেক্স প্ৰিমিয়াৰ লীগত কাকফিল্ডৰ হৈ খেলিছিল, আৰু ২০১৫ চনত লেংকাশ্বাৰ লীগত নেলচনৰ পেছাদাৰী হিচাপে খেলিছিল। ২০১৪–১৫ চনত কেপ কোব্ৰাৰ বিৰুদ্ধে ডলফিনৰ বাবে মহাৰাজে নিজৰ শ্ৰেষ্ঠ ইনিংছ আৰু মেচৰ সংখ্যা সেই পৰ্যায়লৈ লৈ যায়: ৫৮ ৰানত ৬ আৰু ১৪৫ ৰানত ১০।ডলফিনে জয়লাভ কৰে আৰু তেওঁ মেচৰ শ্ৰেষ্ঠ বঁটা লাভ কৰে। ২৬.১৮ গড়ে ৪৪টা প্ৰথম শ্ৰেণীৰ উইকেটৰে ছিজনটো সমাপ্ত কৰে৷ ২০১৫ চনৰ আফ্ৰিকা টি-২০ কাপৰ বাবে তেওঁক কোৱাজুলু-নাটাল দলত অন্তৰ্ভুক্ত কৰা হৈছিল৷

## আন্তৰ্জাতিক ক্ৰিকেট
২০১৬ চনৰ অক্টোবৰ মাহত মহাৰাজে অষ্ট্ৰেলিয়াৰ বিৰুদ্ধে খেলা শৃংখলাৰ বাবে দক্ষিণ আফ্ৰিকাৰ দলত স্থান লাভ কৰিছিল। ২০১৬ চনৰ ৩ নৱেম্বৰত অষ্ট্ৰেলিয়াৰ বিৰুদ্ধে টেষ্ট খেলত অভিষেক ঘটাই তেওঁ তিনিটা উইকেট দখল কৰে। তেওঁ আছিল পাৰ্থৰ টেষ্টত অভিষেক ঘটা প্ৰথমজন বিশেষজ্ঞ স্পিনাৰ৷

২০১৭ চনৰ ১০ মাৰ্চত মহাৰাজে নিউজিলেণ্ডৰ বিৰুদ্ধে টেষ্টত প্ৰথমবাৰৰ বাবে মেইডেন পাঁচ উইকেট লাভ কৰে। নিউজিলেণ্ডৰ বিৰুদ্ধে টেষ্টত দক্ষিণ আফ্ৰিকাৰ এজন স্পিনাৰৰ এইটোৱেই আছিল মাত্ৰ সপ্তমটো পাঁচটা উইকেট দখল৷ ২০১৭ চনৰ এপ্ৰিল মাহত মহাৰাজে ইংলেণ্ডৰ বিৰুদ্ধে খেলা শৃংখলা আৰু ২০১৭ চনৰ আই চি চি চেম্পিয়নছ ট্ৰফীৰ বাবে দক্ষিণ আফ্ৰিকাৰ ৱান ডে ইণ্টাৰনেশ্যনেল (এদিনীয়া) দলত স্থান লাভ কৰে। ২০১৭ চনৰ ২৭ মে’ত ইংলেণ্ডৰ বিৰুদ্ধে দক্ষিণ আফ্ৰিকাৰ হৈ তেওঁৰ এদিনীয়াত অভিষেক ঘটে৷ ২০১৭ চনৰ মে’ মাহত ক্ৰিকেটৰ দক্ষিণ আফ্ৰিকাৰ বাৰ্ষিক বঁটাত মহাৰাজে বছৰৰ আন্তঃৰাষ্ট্ৰীয় নৱাগত হিচাপে নিৰ্বাচিত হৈছিল। ২০১৭ চনৰ অক্টোবৰ মাহত বাংলাদেশৰ বিৰুদ্ধে প্ৰথমখন টেষ্টৰ সময়ত তেওঁ টেষ্টত ৫০ সংখ্যক উইকেট দখল কৰিছিল৷

## তথ্যসূত্ৰ

শ্ৰেণী:ভাৰতীয় মূলৰ ক্ৰিকেটাৰ
পাকিস্তান হিন্দু পৰিষদ

**পাকিস্তান হিন্দু পৰিষদ** () পাকিস্তানত বাস কৰা হিন্দুসকলৰ প্ৰতিনিধি সংস্থা, ২০০৫ চনত ৰমেশ কুমাৰ ভাংকৱানীয়ে ইয়াক সংগঠন কৰে।

## ইতিহাস
পাকিস্তান হিন্দু পৰিষদ প্ৰতিষ্ঠা কৰিছিল হিন্দু কৰ্মী তথা পাকিস্তানৰ ৰাষ্ট্ৰীয় বিধানসভাৰ সদস্য ৰমেশ কুমাৰ ভাংকৱানীয়ে। ২০০৫ চনত ইয়াক চৰকাৰীভৱে পঞ্জীয়ন কৰা হৈছিল।

## উদ্দেশ্য আৰু কৰ্ম
পাকিস্তান হিন্দু পৰিষদে সামাজিক আৰু ৰাজনৈতিক বিষয়ত পাকিস্তানী হিন্দু সম্প্ৰদায়ক প্ৰতিনিধিত্ব কৰে আৰু ইয়াৰ লক্ষ্য হৈছে সমগ্ৰ পাকিস্তানত হিন্দুসকলৰ মৌলিক অধিকাৰ আৰু স্বাধীনতা, বিশেষকৈ পূজা আৰু সমাৱেশৰ সুৰক্ষা দিয়া।

### পি,এইছ, চি বিদ্যালয়
পাকিস্তান হিন্দু পৰিষদে কিছুমান উল্লেখযোগ্য কাম সম্পাদনা কৰি আছে৷ বৰ্তমান পাকিস্তান হিন্দু পৰিষদে সমগ্ৰ থাৰপাৰকাৰ জিলাত ১৭খন বিদ্যালয় চলাই আছে, য’ত ১২০০ গৰাকী ছাত্ৰ-ছাত্ৰীয়ে শিক্ষা গ্ৰহণ কৰি আছে।

### গণ-বিবাহ
পাকিস্তান হিন্দু পৰিষদে বছৰি দৰিদ্ৰ হিন্দু দম্পতীৰ বাবে গণ বিবাহৰ আয়োজন কৰে। যোৱা এঘাৰ বছৰত এই অনুষ্ঠানসমূহৰ জৰিয়তে প্ৰায় ১১০০ দম্পতীয়ে বিবাহপাশত আবদ্ধ হৈছে।

এই সকলো কাৰ্য সম্পাদিত কৰিবলৈ এখন পৰিচালনা সমিতি আছে৷ পৰিচালন সমিতিত ১৫খন আসন আছে আৰু সেইবোৰত সমগ্ৰ পাকিস্তানত বাস কৰা হিন্দুসকলে প্ৰতিদ্বন্দ্বিতা কৰে।
## সংখ্যালঘু সুৰক্ষা
পাকিস্তান হিন্দু পৰিষদে তাত বাস কৰা হিন্দুসকলৰ সংখ্যালঘু অধিকাৰৰ হকে কাম কৰে আৰু হিন্দু ছোৱালীৰ অপহৰণ, ধৰ্ষণ আৰু বলপূৰ্বক ধৰ্মান্তৰকৰণৰ বিৰুদ্ধে এই বিষয়সমূহ উত্থাপন কৰাৰ বাবে ই বাতৰিৰ শিৰোনাম দখল কৰি আছে।
## সহযোগিতা
পাকিস্তান হিন্দু পৰিষদে সংখ্যালঘুৰ অধিকাৰ সুৰক্ষা আৰু সজাগতা বৃদ্ধিৰ বাবে অন্যান্য সাম্যবাদী সংগঠনসমূহৰ লগতে আন ব্যক্তিৰ সহযোগিতা সক্ৰিয়ভাৱে কামনা কৰে।
ইছলামবাদত থকা এক বাতৰি সংস্থা “প্ৰেছ নেটৱৰ্ক অৱ পাকিস্তান’’ৰ কাৰিকৰী সহোযোগত "অল পাকিস্তান সংখ্যালঘু ঐতিহ্যৰ ফটো প্ৰতিযোগিতা" শীৰ্ষক এক দেশজোৰা ফটো প্ৰতিযোগিতাৰ আয়োজন কৰা হৈছিল, য'ত তেওঁলোকে পাকিস্তানী নাগৰিকৰ পৰা অমুছলমান ধৰ্মীয় ঐতিহ্য ক্ষেত্ৰ, যেনে হিন্দু, খ্ৰীষ্টান, শিখ, জৈন, বুদ্ধ, পাৰ্চীকে ধৰি সকলোৰে ঐতিহ্যসম্বলিত ফটো বিচাৰিছিল৷ 

## তথ্য সূত্ৰ

শ্ৰেণী:সামাজিক সংগঠন
শ্ৰেণী:পাকিস্তান
নৱ কুমাৰ সন্দিকৈ

**ড<sup>০</sup> নৱ কুমাৰ সন্দিকৈ** () ডিব্ৰুগড় বিশ্ববিদ্যালয়ৰ অসমীয়া বিভাগৰ অৱসৰপ্ৰাপ্ত মুৰব্বী প্ৰাধ্যাপক। তেখেত সংস্কৃত সাহিত্য,ভক্তি সাহিত্য, কালিদাসৰ সাহিত্য, প্ৰাশ্চ্য আৰু পাশ্চাত্যৰ সাহিত্য, সাহিত্য তত্ত্ব আৰু সমালোচনা ইত্যাদি বিষয়ৰ অধ্যয়নৰ সৈতে জড়িত। তদুপৰি তেখেতে অনুবাদৰ যোগেদিও অসমীয়া সাহিত্যক সমৃদ্ধ কৰি তুলিছে। কলহনৰ ৰাজতৰংগিনীৰ অসমীয়া অনুবাদৰ বাবে তেখেতে ২০১৯ বৰ্ষৰ সাহিত্য অকাডেমীৰ অনুবাদ বঁটা লাভ কৰে। 
## শিক্ষা
ড০ নৱ কুমাৰ সন্দিকৈয়ে গুৱাহাটী বিশ্ববিদ্যালয়ৰ অসমীয়া বিভাগৰ পৰা এম.ফিল(M. Phil.) ডিগ্ৰী লাভ কৰে। পৰৱৰ্তী সময়ত তেখেতে ডিব্ৰুগড় বিশ্ববিদ্যালয়ৰ অসমীয়া বিভাগৰ পৰা পিএইচ.ডি.(Ph.D) ডিগ্ৰী লাভ কৰে।
## কৰ্মজীৱন
সুদীৰ্ঘ সময় ধৰি ডিব্ৰুগড় বিশ্ববিদ্যালয়ৰ অসমীয়া বিভাগত অধ্যাপনা কৰাৰ পিছত ২০২১ চনত তেখেতে চাকৰি জীৱনৰ পৰা অৱসৰ গ্ৰহণ কৰে।
## সাহিত্যৰাজি
*Dasarupaka of Dhananjaya- The Primary market value innovations of newly Public firms
* ড০ প্ৰিয়াংশু প্ৰবাল উপাধ্যায় (মানুহজন আৰু তেওঁৰ ব্যক্তিত্ব)
* ৰূপ-তীৰ্থ (সুমনশ্ৰী তীৰ্থ সন্দিকৈৰ ৰচনা সম্ভাৰ, খণ্ড-১)
* ৰাজতৰংগিনী (কলহনৰ ৰাজতৰংগিনীৰ অসমীয়া অনুবাদ)

## তথ্যসূত্ৰ

শ্ৰেণী:সাহিত্য অকাডেমি অনুবাদ বঁটা বিজয়ী
ভলতেয়ৰ

thumb|right|200px|৭০ বছৰ বয়সত ভলতেয়ৰ। ১৮৪৩ চনত প্ৰকাশিত ভলতেয়ৰৰ দাৰ্শনিক অভিধানৰ পৰা খোদিত।

**ভলতেয়ৰ** (২১ নৱেম্বৰ ১৬৯৪ – ৩০ মে ১৭৭৮) ফ্ৰান্সৰ বৌদ্ধিক জাগৰণ যুগৰ এজন মহান লেখক, নাট্যকাৰ আৰু দাৰ্শনিক আছিল। তেওঁৰ প্ৰকৃত নাম আছিল *ফ্ৰাঙ্কোইচ-মেৰী আহো*। তেওঁ নিজৰ বুদ্ধি, দাৰ্শনিক মনোভাৱ আৰু নাগৰিক স্বাধীনতাৰ (ধৰ্মৰ স্বাধীনতা আৰু মুক্ত বাণিজ্য) সমৰ্থনৰ বাবেও জনাজাত। 

ভলতেয়ৰে সাহিত্যৰ প্ৰায় প্ৰতিটো ধাৰাতে লিখিছিল। তেওঁ নাটক, কবিতা, উপন্যাস, প্ৰবন্ধ, ঐতিহাসিক আৰু বৈজ্ঞানিক লিখনি আৰু ২০,০০০ তকৈও অধিক চিঠি আৰু পত্ৰিকা ৰচনা কৰিছিল।

সেই সময়ত ফ্ৰান্সত অভিব্যক্তিৰ ওপৰত বিভিন্ন প্ৰতিবন্ধকতা আছিল যদিও তেওঁ সামাজিক সংস্কাৰৰ সপক্ষে মুকলিকৈ কথা পাতিছিল। তেওঁৰ ৰচনাসমূহৰ জৰিয়তে তেওঁ ৰোমান কেথলিক গীৰ্জা আৰু অন্যান্য ফৰাচী প্ৰতিষ্ঠানসমূহৰ উপহাস কৰিছিল।

## প্ৰাৰম্ভিক জীৱন
১৬৯৪ চনৰ ২১ নৱেম্বৰত ফ্ৰান্সৰ পেৰিছ নামৰ এখন চহৰত ভলতেয়ৰৰ জন্ম হৈছিল। তেওঁৰ পিতৃ ফ্ৰান্সোৱা আৰোৱেট চৰকাৰী কোষাগাৰৰ এজন নটাৰী আৰু সাধাৰণ বিষয়া আছিল। মাতৃ মেৰী মাৰ্গাৰেট ডোমাৰ ফ্ৰান্সৰ পোৱাটু প্ৰদেশৰ এক সম্ভ্ৰান্ত পৰিয়ালৰ কন্যা আছিল। তেওঁলোকৰ পাঁচটা সন্তানৰ ভিতৰত ভলতেয়ৰ আছিল আটাইতকৈ সৰু। ১৭০৪ চনৰ পৰা ১৭১১ চনলৈকে ভলতেয়ৰে জেছুইট পাদ্ৰীসকলৰ তত্ত্বাৱধানত কলেজ লুই-লে-গ্ৰেণ্ডত অধ্যয়ন কৰিছিল। ইয়াতেই তেওঁ লেটিন আৰু গ্ৰীক ভাষা শিকিছিল। পৰৱৰ্তী সময়ত তেওঁ ইটালীয়ান, স্পেনিছ আৰু ইংৰাজী ভাষাও শিকিছিল।

## তথ্য সংগ্ৰহ

শ্ৰেণী:ফ্ৰান্সৰ ব্যক্তি
শ্ৰেণী:দাৰ্শনিক
আত্মবাদ

**আত্মবাদ** হ'ল যিকোনো দৰ্শন, তত্ত্ব, মতবাদ বা প্ৰৱণতাক বাঞ্ছনীয় বুলি স্পষ্টভাৱে স্বাৰ্থপৰ নীতিক সমৰ্থন কৰা। এই শব্দটো সাধাৰণতে অপমানজনকভাৱে ব্যৱহাৰ কৰা হয় ৷

## সংজ্ঞা
"আত্মবাদ" শব্দটো পল ভিট্জে ১৯৭৭ চনত লিখা *চাইক'লজি এজ ৰিলিজিয়ন: দ্য কাল্ট অৱ চেল্ফ-উৰশ্বিপ* নামৰ গ্ৰন্থখনত ব্যৱহাৰ কৰিছিল।  ভিটজে স্বাৰ্থপৰ আন্দোলন(সমূহ) বিগঠন কৰে আৰু ঈশ্বৰ-কেন্দ্ৰিক পৰম্পৰাক সমৰ্থন কৰিবলৈ চেষ্টা কৰে, আৰু দাবী কৰে যে আধুনিক যুগৰ উদাৰতাবাদ আৰু বাওঁবাদ সকলো তেনেকুৱাই,  মূলতঃ তেওঁলোকৰ মূলতে স্বাৰ্থপৰ।  তেওঁ দোষ প্ৰধানকৈ ২০ শতিকাৰ তৃতীয় চতুৰ্থাংশৰ (প্ৰায় ১৯৫০–১৯৭৫ খ্ৰীষ্টাব্দ) এৰিক এৰিক্সন, এৰিখ ফ্ৰম আৰু অন্যান্য বিশিষ্ট মনোবিজ্ঞানীসকলৰ ভৰিৰ ওপৰত জাপি দিয়ে।

বাঞ্ছনীয় অন্ত আৰু নৈতিক ভাল হিচাপে স্পষ্ট স্বাৰ্থপৰতা সেই সময়ছোৱাত বিভিন্ন ধৰণৰ প্ৰকাশ পাইছিল, উদাহৰণস্বৰূপে, ডেভিড ছিবেৰী, এন ৰেণ্ডৰ লেখাত, আনকি ৰেণ্ডৰ কিছুমান প্ৰায় বিপৰীতমুখী, যেনে এৰিক্সনৰ মাজতো  আৰু ফ্ৰম।  ৰেণ্ডে তাইৰ দৰ্শনক বস্তুবাদ বুলি অভিহিত কৰিছিল।  পিছলৈ একেধৰণৰ পদৰ জনপ্ৰিয়তা প্ৰদানকাৰীসকলৰ ভিতৰত নাথানিয়েল ব্ৰেণ্ডেন, পল লেপাণ্টো, ৰবাৰ্ট ৰিংগাৰ, হেৰী ব্ৰাউন, আৰু ডেভিদ কেলি আদি অন্যতম।  এইসকলৰ কোনোৱেই তেওঁলোকে সমৰ্থন কৰা ব্যৱস্থাটোৰ নাম "আত্মবাদ" বুলি কোৱা নাছিল বা ইয়াক "স্বাৰ্থবাদী" বুলি বৰ্ণনা কৰা নাছিল যদিও ছিবেৰী আৰু ৰেণ্ড দুয়োজনেই নিজৰ মতামত উপস্থাপন কৰা কিতাপৰ শিৰোনামত "স্বাৰ্থতা" শব্দটো অন্তৰ্ভুক্ত কৰিছিল।  এই ব্যক্তিসকলৰ বহুতেই আছিল পুঁজিবাদী ধৰ্মনিৰপেক্ষ ("নাস্তিক পুঁজিপতি") সমৰ্থক, কিন্তু ছিবেৰী আছিল এজন খ্ৰীষ্টান, আনহাতে এৰিক্সন আৰু ফ্ৰম  বিশিষ্ট আছিল বাওঁপন্থী।

এণ্টন লাভেই, চয়তানৰ গীৰ্জাৰ প্ৰতিষ্ঠাপক আৰু *চয়তানী বাইবেল*ৰ লেখকে আইন ৰেণ্ড আৰু বস্তুবাদক প্ৰেৰণাৰ উৎস হিচাপে স্বীকাৰ কৰে  লাভেয়ান চয়তানবাদৰ বাবে।  চয়তানবাদৰ এই ৰূপটোৱে বস্তুবাদৰ দৰেই আত্মাক সকলোতকৈ ওপৰত ৰাখে।  কিছুমান সাদৃশ্য থকাৰ পিছতো, ইহঁত পৃথক সত্তা হৈয়েই থাকে, কাৰণ দুয়োটা ধাৰণাৰে মাজত স্পষ্ট পাৰ্থক্য আছে।

## স্বাৰ্থবাদী চিন্তাৰ উৎপত্তি
"স্বাৰ্থবাদী" চিন্তাৰ কিছুমান প্ৰাৰম্ভিক উদাহৰণ হ'ল Ethical egoism. Yangism হ'ল প্ৰাচীন চীন আৰু Cyrenaic hedonism-ৰ প্ৰাচীন গ্ৰীচ দৰ্শন। ইয়াংগিষ্টসকলে য়াং ঝুৰ শিক্ষা অনুসৰণ কৰিছিল আৰু হয়তো তাও ধৰ্মৰ দ্বাৰা প্ৰভাৱিত হৈছিল।  চাইৰেনৰ এৰিষ্টিপাছ দ্বাৰা প্ৰতিষ্ঠা কৰা চাইৰেনেইক আছিল সন্দেহবাদী আৰু বস্তুবাদী (কিন্তু হয়তো নামমাত্ৰ গ্ৰীক পৌত্তলিক)।  থমাছ হবছ, যাক *স্বাৰ্থবাদী* বুলিও চাব পাৰি, এজন বস্তুবাদী আছিল যদিও শক্তিশালী চৰকাৰ আৰু ৰাজ্যিক গীৰ্জাৰ প্ৰতি আনুগত্যৰ পোষকতাও কৰিছিল।  ফ্ৰেড্ৰিচ নিচ্চে আৰু মেক্স ষ্টাৰনাৰৰ মতামতই আধুনিক স্বাৰ্থবাদীসকলৰ সৈতে অধিক ঘনিষ্ঠ সংযোগ প্ৰদান কৰে।

## তথ্যসূত্ৰ

শ্ৰেণী: দৰ্শন
মহম্মদ হানিফ

**মহম্মদ হানিফ** (; জন্ম: নৱেম্বৰ ১৯৬৪) এগৰাকী ব্ৰিটিছ পাকিস্তানী লেখক আৰু সাংবাদিক। তেওঁ *দ্য নিউয়ৰ্ক টাইমছ*ৰ মাহেকীয়া স্তম্ভলেখক।

হানিফৰ ‘*আ কেচ অৱ এক্সপ্লডিং মেংগ’জ*’ কিতাপখনে সমালোচকৰ প্ৰশংসা লাভ কৰিছিল আৰু কিতাপখন 
‘*মেন বুকাৰ প্ৰাইজ*’ তথা ‘*গাৰ্ডিয়ান ফাৰ্ষ্ট বুক প্ৰাইজ*’ৰ বাবে মনোনয়নৰ তালিকাভুক্ত হৈছিল। ২০০৯ চনত শ্ৰেষ্ঠ প্ৰথম কিতাপ বিভাগত কিতাপখনে কমনৱেলথ গ্ৰন্থ বঁটা লাভ কৰিছিল। তেওঁৰ দ্বিতীয় খন কিতাপ ‘*আৱাৰ লেডী অৱ এলিচ ভাট্টি*’য়ে ‘*ৱেলকাম বুক প্ৰাইজ*’ লাভ কৰিছিল। হানিফে কৰাছীস্থিত বিবিচি নিউজৰ সংবাদদাতা হিচাপেও কাম কৰিছিল আৰু চহৰখনৰ বিষয়ে এখন প্ৰশংসিত ফিচাৰ ফিল্ম *দ্য লং নাইট*ৰ লিখিছিল।  *দ্য নিউয়ৰ্ক টাইমছ*, *দ্য ডেইলী টেলিগ্ৰাফ*, *দ্য নিউ য়ৰ্কাৰ* আৰু *দ্য ৱাশ্বিংটন প’ষ্ট*ত তেওঁৰ লেখা প্ৰকাশ হয়। তেওঁৰ নাটক ‘*দ্য ডিক্টেটৰচ্‌ ৱাইফ*’ *হেম্পষ্টিড থিয়েটাৰ*ত মঞ্চস্থ কৰা হৈছিল।

## সংক্ষিপ্ত জীৱনপঞ্জী
পাকিস্তানৰ অন্তৰ্গত পাঞ্জাৱৰ অ’কাৰাত মহম্মদ হানিফৰ জন্ম হৈছিল। তেওঁ পাকিস্তান বায়ু সেনা একাডেমীৰ পৰা পাইলট হিচাপে স্নাতক ডিগ্ৰী লাভ কৰিছিল যদিও পৰৱৰ্তী সময়ত সাংবাদিকতাক কেৰিয়াৰ ৰূপে গ্ৰহণ কৰে।  তেওঁ প্ৰথমতে এখন পাকিস্তানী ইংৰাজী সাময়িকী আৰু ৰাজনৈতিক আলোচনী *নিউজলাইন*ৰ বাবে কাম কৰিছিল আৰু *দ্য ৱাশ্বিংটন প’ষ্ট* আৰু *ইণ্ডিয়া টুডে*ৰ বাবে লিখিছিল। হানিফ ইষ্ট এংলিয়া বিশ্ববিদ্যালয়ৰ স্নাতক। ১৯৯৬ চনত বিবিচিৰ বাবে কাম কৰিবলৈ তেওঁ লণ্ডনলৈ যায় আৰু পিছত তেওঁ লণ্ডনত বিবিচিৰ উৰ্দু সেৱা বিভাগৰ মুৰব্বীৰ ভাৰ গ্ৰহণ কৰে। ২০০৮ চনত তেওঁ পাকিস্তানলৈ ঘূৰি যায়।

## সাহিত্য যাত্ৰা
হানিফৰ প্ৰথমখন উপন্যাস ‘*আ কেচ অৱ এক্সপ্লডিং মেংগ’জ*’ ২০০৮ চনত প্ৰকাশ হৈছিল। প্ৰকাশৰ লগে লগে কিতাপখনে সমালোচকৰ প্ৰশংসা লাভ কৰিছিল আৰু ‘*গাৰ্ডিয়ান ফাৰ্ষ্ট বুক এৱাৰ্ড*’ আৰু ‘*মেন বুকাৰ প্ৰাইজ*’ৰ বাবে মনোনয়ন লাভ কৰিছিল। কিতাপখনে শ্ৰেষ্ঠ প্ৰথম গ্ৰন্থ শ্ৰেণীত ২০০৯ চনৰ ‘কমনৱেলথ গ্ৰন্থ বঁটা’ আৰু ২০০৮ চনৰ ‘শক্তি ভট্ট প্ৰথম গ্ৰন্থ বঁটা’ লাভ কৰিছিল।

হানিফৰ কাহিনীৰ ভিত্তিত মঞ্চ নাট আৰু চিনেমাও নিৰ্মাণ হৈছে, এই সমূহৰ ভিতৰত আছে ‘*দ্য লং নাইট*’ (২০০২) শীৰ্ষক এখন ফিচাৰ ফিল্ম, বিবিচিৰ ৰেডিঅ’ নাটক ‘*হোৱাট নাও, নাও দ্যট উই আৰ ডেড*’, আৰু মঞ্চ নাটক ‘*দ্য ডিক্টেটৰচ্‌ ৱাইফ*’ (২০০৮) । তেওঁৰ দ্বিতীয় খন উপন্যাস ‘*আৱাৰ লেডী অৱ এলিচ ভাট্টি*’ ২০১১ চনত প্ৰকাশ পাইছিল।  ইয়াক ‘*ৱেলকাম ট্ৰাষ্ট বুক প্ৰাইজ*’ (২০১২)  আৰু ‘*ডিএছচি প্ৰাইজ ফৰ চাউথ এছিয়ান লিটাৰেচাৰ*’ (২০১৩)ৰ বাবে তালিকাভুক্ত কৰা হৈছিল।

২০১৮ চনত হানিফে তেওঁৰ উপন্যাস ‘*ৰেড বাৰ্ডচ্‌*’ লিখি উলিয়ায়।
 
হানিফৰ শৈলীক প্ৰায়ে লেখক চলমান ৰুশ্বদিৰ সৈতে তুলনা কৰা হয়, কিন্তু হানিফ নিজে এই মূল্যায়নৰ সৈতে একমত নহয়। তেওঁ কৈছে যে, *তেওঁ [[চলমান ৰুশ্বদি|ৰুশ্বদিৰ]] কিতাপ পঢ়ি ভাল পায়, কিন্তু [[চলমান ৰুশ্বদি|ৰুশ্বদিৰ]] দৰে একে পৰিস্থিতিৰ সন্মুখীন হোৱাৰ তেওঁৰ ইচ্ছা নাই।*

## তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:নাট্যকাৰ
শ্ৰেণী:সাংবাদিক
শ্ৰেণী:জীৱিত ব্যক্তি
আছফাক আহমেদ

**আছফাক আহমেদ** (উৰ্দুঃ اشفاق احمد خان; ২২ আগষ্ট ১৯২৫ – ৭ ছেপ্টেম্বৰ ২০০৪) এগৰাকী পাকিস্তানী লেখক, নাট্যকাৰ আৰু সম্প্ৰচাৰক আছিল। উৰ্দু ভাষাত তেওঁ পাকিস্তান দূৰদৰ্শন আৰু ৰেডিঅ’ৰ বাবে উপন্যাস, চুটি গল্প আৰু নাটক লিখিছিল। তেওঁ পাকিস্তানৰ ব্ৰডকাষ্টিং আৰু সাহিত্যিক ঐতিহ্যৰ ক্ষেত্ৰত আগবঢ়োৱা তেওঁৰ উল্লেখযোগ্য সেৱাৰ বাবে ৰাষ্ট্ৰপতিৰপৰা প্ৰাইড অৱ পাৰ্ফমেঞ্চ আৰু চিতাৰা-এ-ইমতিয়াজ বঁটা লাভ কৰিছিল।

## প্ৰাৰম্ভিক জীৱন
১৯২৫ চনৰ ২২ আগষ্ট তাৰিখে ব্ৰিটিছ ভাৰতৰ অধীনৰ পঞ্জাৱৰ মুকস্তাৰৰ মহম্মদ ফৈদৰ এটা পৰম্পৰাগত পাশ্তান পৰিয়ালত তেওঁৰ জন্ম হৈছিল। মুকস্তাৰতে তেওঁৰ প্ৰাৰম্ভিক শিক্ষা আৰম্ভ হৈছিল।

## তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:সাহিত্যিক
হলি চেম্পছন

**হলি জয় চেম্পছন** ( ইংৰাজী : Holy Joy Sampson ; জন্ম: ৪ ছেপ্টেম্বৰ, ১৯৭৩), যাক **নিকোলেট ফষ্টাৰ**, **আন্দ্ৰেয়া মাইকেলছ** বা **জো**  নামেৰেও জনা যায়। চেম্পছন এগৰাকী আমেৰিকান অভিনেত্ৰী আৰু মডেল। তাই মূলসুঁতিৰ চলচ্চিত্ৰৰ লগতে পৰ্ণগ্ৰাফিক চলচ্চিত্ৰতো অভিনয় কৰিছিল। তাৰোপৰি তাই কেইবাটাও টেলিভিছন শ্ব'ত অভিনয় কৰিছিল। ১৯৯০ চনত মুক্তিপ্ৰাপ্ত কমেডী-ড্ৰামা বৈশিষ্ট্যপূৰ্ণ ছবি *পাম্প আপ দ্য ভলিউমত* কৰা অভিনয়ৰ বাবে তাই বেছিকৈ পৰিচিত হয়। *২০০০ চনত তাই *ইমানুৱেল* চিৰিজত  অভিনয় কৰি অধিক পৰিচিত হৈ উঠে। 

==প্ৰাথমিক জীৱন==
চেম্পছনৰ জন্ম হৈছিল এৰিজোনাৰ প্ৰেছকটত।

==কেৰিয়াৰ==
কিশোৰ অৱস্থাত চেম্পছনে মূলসুঁতিৰ অভিনয়ৰ চৰিত্ৰত অভিনয় কৰিছিল, দ্য ৱাণ্ডাৰ ইয়াৰ্ছৰ খণ্ড " দ্য ছামাৰ ছং " (১৯৮৯)ত ফ্ৰেড চেভেজৰ প্ৰেমৰ আগ্ৰহ হিচাপে অভিনয় কৰিছিল, আৰু *মাই টু ডেডছ*, *বিউটি এণ্ড দ্য বিষ্ট* আৰু *মেটলক*ৰ এটাকৈ খণ্ড, লগতে ছবি *পাম্প আপ দ্য ভলিউম*ত অভিনয় কৰিছিল৷ ১৯৯৬ চনত তাই *অদাৰ মেনছ ৱাইভছ* ছবিত অভিনয় কৰিছিল আৰু ১৯৯৮ চনৰ টিভি চিনেমা *গিয়া*ৰ সৰু ভূমিকাত অভিনয়  কৰিছিল।

চেম্পছনৰ মূলসুঁতিৰ ভূমিকা কমেইহে আছে, বিশেষকৈ কিশোৰ-কিশোৰীৰ কমেডী *প্ৰিটি কুল (২০০১)*ত শিক্ষয়িত্ৰীৰ চৰিত্ৰত অভিনয় কৰিছিল। ১৯৯৮ চনত একক নামৰ ছদ্মনামেৰে "নিকোলেট", "জো" আদি কেইবাখনো হাৰ্ডকোৰ ছবি কৰি পৰ্ণ উদ্যোগত নিজৰ কেৰিয়াৰ আৰম্ভ কৰিছিল যদিও দ্ৰুতগতিত উদ্যোগটোৰ এই ফালটো এৰি চফ্টকোৰ ছবিত অভিনয় কৰিবলৈ লয়। এই চফ্টকোৰ সময়ছোৱাত (২০০০–২০০৩) তাইৰ  *লেডী চেটাৰলিৰ ষ্ট'ৰীজ', *দ্য ভয়ৰ*, *থ্ৰিলছ*, *দ্য বেষ্ট চেক্স এভাৰ* আৰু *বেডটাইম ষ্ট'ৰীজ*ৰ দৰে কামুক টিভি শ্ব'সমূহ অন্তৰ্ভুক্ত। ইয়াৰ উপৰিও তাই কেইবাখনো বৈশিষ্ট্যপূৰ্ণ চফ্টকোৰ ছবি (হলি চেম্পছন নামেৰে), আৰু নন-হাৰ্ডকোৰ ফেটিছ ভিডিঅ' (নিকোলেট ফষ্টাৰ)ত অভিনয় কৰিছিল। ২০০৮ চনত তাই হলি চেম্পছন নামেৰে প্ৰাপ্তবয়স্ক ছবিৰ হাৰ্ডকোৰ নন-ফেটিছ দিশলৈ ঘূৰি আহে।

## ব্যক্তিগত জীৱন
২০০৯ চনৰ ডিচেম্বৰ মাহত পেছাদাৰী গলফাৰ টাইগাৰ উডছৰ বৈবাহিক অবিশ্বাসৰ সৈতে জড়িত কেইবাগৰাকীও মহিলাৰ ভিতৰত চেম্পছন অন্যতম আছিল। প্ৰাপ্তবয়স্ক ৱেবছাইটৰ এটা ভিডিঅ’ত তাই দাবী কৰিছিল যে তেওঁৰ বেচেলৰ পাৰ্টিত তেওঁৰ সৈতে যৌন সম্পৰ্ক স্থাপন কৰিছিল। পিছত তাই কয় যে উডছৰ বিয়া হোৱাৰ সময়ত তেওঁৰ কোনো প্ৰেম নাছিল।

## বাহ্যিক সংযোগ

* 

## তথ্যসূত্ৰ
শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
আৱেস্তা

**আৱেস্তা** বা **জেন্দ আৱেস্তা হ'ল** জৰথুষ্ট্ৰ (জৰথুষ্ট্ৰবাদ) বা জৰদস্তি ধৰ্মৰ পবিত্ৰ ধৰ্মশাস্ত্ৰ। ইয়াক আৱেস্তা ভাষাত লিখা হৈছে।  পাৰ্চী আৰু ইংৰাজীকে ধৰি অন্যান্য ভাষালৈও আবেস্তা অনুবাদ কৰা হৈছে। ইয়াৰ প্ৰাচীন অংশ হৈছে গন্তা, যিবোৰ হৈছে জৰাথুষ্ট্ৰে নিজেই ৰচনা কৰা ধৰ্মীয় গীত। জৰদস্তি ধৰ্মৰ আন দুখন ধৰ্মীয় গ্ৰন্থ আছে যাৰ নাম ডেনকাৰ্ড আৰু আৰ্দাভিৰাফ নমক। আৱেস্তা নামেৰে ধৰ্মীয় ভাষা আৰু ধৰ্মীয় গ্ৰন্থ দুয়োটাকে বুজোৱা হয়। জৰদস্তি ধৰ্মৰ বিস্তৃত সাহিত্য (পাৰ্চীয়ান/ইৰাণ আৰব মুছলমান বিজয়ৰ আগৰ মূল ধৰ্ম) যি ভাষাত ৰচিত হৈছিল, সেই ভাষাক ‘আৱেস্তা’ বা ‘আৱাষ্টাই ভাষা’ বোলা হয়। নবী জৰথুষ্ট্ৰ বা তেওঁৰ সমসাময়িক অনুগামীসকলৰ ভাষাক কি বুলি কোৱা হৈছিল বা কথিত ভাষা কি আছিল সেই বিষয়ে উক্ত সাহিত্যত কোনো প্ৰমাণ পোৱা নাযায়। কিন্তু পৰম্পৰাই প্ৰমাণ কৰে যে সেই ভাষা আৰু সাহিত্যৰ নামো আছিল "অৱিস্তক"। 

প্ৰথম অৱস্থাত এই সাহিত্য মৌখিক ৰূপত (অলিখিত) আছিল যদিও পিছলৈ ইয়াক লিখি থোৱা হয়। এই বিশাল সাহিত্যৰ এক বৃহৎ অংশ সময়ৰ লগে লগে ধ্বংস হৈছে যদিও ইয়াৰ বহুখিনি এতিয়াও সংৰক্ষিত হৈ আছে। এই সংকলনৰ বিভিন্ন অংশ বিভিন্ন সময়ত ৰচনা কৰা হৈছিল আৰু ইয়াৰ স্বভাৱো ইটোৱে সিটোৰ পৰা বহুত বেলেগ। ইয়াত ধৰ্মীয় বিষয়বস্তুৰ উপৰিও সাধাৰণ (অধৰ্মীয়) বিষয়বস্তুও আছে। 

হিন্দু ধৰ্মৰ ঋগবেদৰ লগত আৱেস্তাৰ ভাষিক সাদৃশ্য প্ৰবল৷

## আৰু চাওক
পাৰ্চী

## তথ্যসূত্ৰ

শ্ৰেণী: ধৰ্ম গ্ৰন্থ
শ্ৰেণী: জৰথুষ্ট্ৰ
অণুৰাষ্ট্ৰ

thumb|280x280px|দ্বিতীয় বিশ্বযুদ্ধৰ সময়ত নিৰ্মিত এটা পৰিত্যক্ত সাগৰীয় দুৰ্গৰ ওপৰত ভিত্তি কৰি নিৰ্মাণ কৰা হৈছে '''প্ৰিন্সিপালিটি অৱ ছিলেণ্ড'''

অণুৰাষ্ট্ৰ বা মাইক্ৰ’ষ্টেট হ’ল এনে এক ৰাজনৈতিক সত্তা, যাৰ সদস্যসকলে নিজকে কোনো স্বতন্ত্ৰ জাতি বা সাৰ্বভৌম ৰাষ্ট্ৰৰ বুলি দাবী কৰে, কিন্তু বিশ্ব চৰকাৰ বা প্ৰধান আন্তৰ্জাতিক সংগঠনৰ আইনী স্বীকৃতি নাপায়।  বেছিভাগেই ভৌগোলিকভাৱে অতি সৰু, এক বৰ্গফুটৰ পৰা পাঁচ লাখ বৰ্গমাইলৰ আকাৰৰ। এইবিলাক সাধাৰণতে ব্যক্তিগত উদ্যোগত সৃষ্টি কৰা হয়।

সাধাৰণতে ক্ষুদ্ৰ ৰাষ্ট্ৰসমূহে আনুষ্ঠানিকভাৱে কিছুমান ভূখণ্ডৰ ওপৰত সাৰ্বভৌমত্ব দাবী কৰে, কিন্তু এইবোৰৰ কোনো স্বীকৃতি নাই। এইবোৰ বিচ্ছিন্নতাবাদী আন্দোলনৰ পৰা পৃথক; তেওঁলোকৰ কাৰ্যকলাপ সাধাৰণতে ইমানেই তুচ্ছ যে প্ৰতিষ্ঠিত দেশসমূহে তেওঁলোকক আওকাণ কৰে, যাৰ ভূখণ্ডৰ ওপৰত তেওঁলোকে সাৰ্বভৌমত্ব দাবী কৰে। কেইবাখনো ক্ষুদ্ৰ ৰাজ্যই ৰাজহৰ উৎস হিচাপে মুদ্ৰা, পতাকা, ডাক ষ্টাম্প, পাছপ’ৰ্ট, পদক আৰু অন্যান্য ৰাজ্য সম্পৰ্কীয় সামগ্ৰী জাৰি কৰিছে।

**মাইক্ৰ’নেচন** শব্দটো ১৯৭০ চনত মাইক্ৰ’ষ্টেটক বুজাবলৈ ব্যৱহাৰ কৰা হয়।  *মাইক্ৰ'পেট্ৰ'লজী* শব্দটো কেতিয়াবা মাইক্ৰ'পলিটিচিয়ানসকলে মাইক্ৰ'পলিটিক্স আৰু মাইক্ৰ'ষ্টেট উভয়ৰে অধ্যয়নক বুজাবলৈ ব্যৱহাৰ কৰে, ইয়াৰে কিছুমানে সাৰ্বভৌম জাতি-ৰাষ্ট্ৰক **মেক্ৰ'নেচন** বুলিও কয়।

মাইক্ৰ’ষ্টেটক কেতিয়াবা মাইক্ৰ’ষ্টেটৰ সৈতে বিভ্ৰান্ত কৰা হয়। ক্ষুদ্ৰ ৰাজ্যসমূহ সৰু কিন্তু স্বীকৃতিপ্ৰাপ্ত সাৰ্বভৌম ৰাষ্ট্ৰ, যেনে এণ্ডোৰা, বাহৰেইন, লিচেনষ্টাইন, মনাকো, ছান মেৰিনো, ছিংগাপুৰ আৰু ভেটিকান চহৰ ।  কাল্পনিক দেশ আৰু অন্যান্য ধৰণৰ সামাজিক গোট (যেনে ইক’-ভিলেজ, কেম্পাছ, জনজাতি, ফৈদ, সম্প্ৰদায় আদি)ৰ পৰাও ইহঁত পৃথক।

## তথ্যসূত্ৰ

শ্ৰেণী:ৰাজনীতি বিজ্ঞান
সংস্কাৰ (দ্ব্যৰ্থতা দূৰীকৰণ পৃষ্ঠা)

* সংস্কাৰ, ১৯৭০ চনত মুক্তি পোৱা কানাড়া চলচ্চিত্ৰ
* সংস্কাৰ, ১৯৯৭ চনত মুক্তি পোৱা ৰঞ্জিত দাস পৰিচালিত অসমীয়া চলচ্চিত্ৰ

শ্ৰেণী:দ্ব্যৰ্থতা দূৰীকৰণ পৃষ্ঠা
পৰেশ বৰুৱা

**পৰেশ বৰুৱা**, **পৰেশ অসম** বা **কামৰুজ জামান খান** হৈছে এজন অসমীয়া বিদ্ৰোহী যোদ্ধা। তেওঁ ভাৰতীয় সংঘৰ পৰা অসমৰ বাবে স্বাধীনতা বিচৰা অলফাৰ সেনা প্ৰধান। তেওঁ ইউনাইটেড্ লিবাৰেচন ফ্ৰণ্ট অৱ আসাম – ইণ্ডিপেণ্ডেণ্ট (আলফা – আই)ৰ উপাধ্যক্ষ আৰু মুখ্য সেনাধ্যক্ষ। তেওঁলোকৰ সংগঠনটো চীনৰ ইউনানত থাকি এম এছ এছৰ পৰা ধন আৰু পৃষ্ঠপোষকতা লাভ কৰে। তেওঁৰমতে হান চীনাসকল অসমীয়াৰ বন্ধু আৰু তেওঁলোকক স্বাধীন হোৱাত সহায় কৰিব বিচাৰে। বৰ্তমান তেওঁৰ প্ৰভাৱ বহু পৰিমাণে কমি গৈছে বুলি জনা গৈছে।

শেহতীয়াকৈ তেওঁ ম্যানমাৰ-চীন সীমান্তৰ ওচৰৰ চীনৰ নিৰাপদ আশ্ৰয়স্থলত থকাৰ তথ্য পোৱা যায়।
## প্ৰাথমিক জীৱন আৰু পৰিয়াল
১৯৫৬ চনত অসমৰ বীৰপাৰা (কেম্পো)ৰ এটা মটক পৰিয়ালত পৰেশ বৰুৱাৰ জন্ম হৈছিল। 

২০১০ চনৰ ডিচেম্বৰ মাহত ভাৰত-এছিয়ান নিউজ চাৰ্ভিচক ই-মেইল যোগে এক বাৰ্তা দি তেওঁ লিখিছিল যে- "তেওঁৰ পৰিয়ালৰ ওপৰত মানসিক চাপ প্ৰয়োগ কৰি তেওঁক আত্মসমৰ্পণৰ বাবে বাধ্য কৰাবলৈ" তেওঁৰ ডাঙৰ পুত্ৰ (১৯)ক বাংলাদেশত অপহৰণ কৰা হৈছে। পিছলৈ তেওঁ কয় যে তেওঁৰ পুত্ৰক অপহৰণকাৰীয়ে যথেষ্ট প্ৰহাৰ কৰিছিল "পিতৃৰ অৱস্থান, আয়ৰ উৎস আৰু ব্যৱসায়ৰ বিষয়ে প্ৰকাশ কৰিবলৈ হেঁচা প্ৰয়োগ কৰিছিল", অৱশ্যে এক কষ্টকৰ জেৰাৰ অন্তত তেওঁক যাবলৈ দিয়া হৈছিল। সংগঠনটোৱে লগতে দাবী কৰে যে বৰুৱাৰ পুত্ৰই তেওঁৰ অপহৰণৰ বিষয়টো গোপনে ৰখাৰ ক্ষেত্ৰত আতংকিত হৈছিল। ই-মেইলত বৰুৱাই লগতে লিখিছে:

তেওঁ এই কাণ্ডক ভাৰতীয় বিষয়াসকলৰ কৌশল বুলি অভিহিত কৰিছিল যদিও তেওঁলোকে এই অভিযোগ অস্বীকাৰ কৰে।

*টাইমছ অৱ আছাম*-এ দাবী কৰা মতে ভাৰতীয় চোৰাংচোৱা সংস্থাই হয়তো ছানলীক সূক্ষ্মভাৱে নিৰীক্ষণ কৰি বৰুৱাক সন্ধানৰ চেষ্টা কৰিছিল। কাকতখনে লগতে দাবী কৰে যে ২০১২ চনৰ আৰম্ভণিতে চোৰাংচোৱা সংস্থাসমূহে ছানলীৰ অসংখ্য ছবি সংগ্ৰহ কৰিছিল। ভাৰতৰ কেন্দ্ৰীয় গৃহ সচিবৰ মতে বৰুৱাৰ পৰিয়ালে ভাৰতলৈ ঘূৰি অহাৰ আকাংক্ষা ৰখা নাই, তেওঁলোক কঠোৰ মনোভাৱৰ। বৰুৱাৰ এজন সহযোগীৰ ভাষ্য মতে আৰবিন্দ ৰাজখোৱাৰ দুজন সহায়কক পৰেশ বৰুৱা আৰু অনুপ চেতিয়াৰ পৰিয়ালক ভাৰতলৈ উভতি আহিবলৈ পতিয়ন নিয়োৱাৰ উদ্দেশ্যে বাংলাদেশলৈ পঠিওৱা হৈছিল।
## ভাৰতত মাওবাদী আন্দোলন সম্পৰ্কে বৰুৱাৰ মতামত
বৰুৱাৰ নক্সালবাদীসকলৰ প্ৰতি সহানুভূতি আছে। এক সাক্ষাৎকাৰত তেওঁ কয় যে আলফা আৰু ভাৰতীয় কমিউনিষ্ট পাৰ্টি (মাওবাদী)ৰ মাজত "কৌশলগত বুজাবুজি" আছে। সংবাদ মাধ্যমলৈ প্ৰেৰণ কৰা ই-মেইলত তেওঁ এই সম্পৰ্কত আন এক উদ্ধৃতি দি কয় যে:

ভাৰতীয় ৰাজনীতিক কিষেনজীৰ মতে আলফাৰ "পথ" মাওবাদীৰ পৰা পৃথক। "বিশেষজ্ঞ"সকলৰ মতে মাওবাদী আৰু আলফাৰ মাজৰ সম্পৰ্ক "বিশুদ্ধ কৌশলগত পৰ্যায়তহে থাকিব।" 

## বিতৰ্ক
২০১৩ চনৰ এপ্ৰিল মাহত সংবাদ মাধ্যমে এক অভিযোগ আনিছিল যে ১০ এপ্ৰিলত বৰুৱাই ৰঙালী বিহু উদযাপনৰ সময়ত শিল্পীসকলক হিন্দী গীত পৰিৱেশনৰ বাবে চহী কৰা আৰু পৰিবেশনৰ পৰা বিৰত থাকিবলৈয় আক্ৰমণাত্মকভাৱে সকীয়াই দিছিল, আৰু তেওঁলোকৰ কথা অনুসৰণ নকৰাৰ বাবে জুবিন গাৰ্গক হত্যা কৰাৰ ভাবুকি দিছিল। তৰুণ গগৈয়েও আলফাৰ কথা নুশুনাৰ বাবে গাৰ্গৰ শলাগ লৈছিল। কিন্তু, অসমীয়া টেলিভিছন চেনেল এটাৰ সাক্ষাৎকাৰ লোৱাৰ সময়ত বৰুৱাই স্পষ্ট কৰি দিলে যে আলফাই "বিহু অনুষ্ঠানত সকলো শিল্পীকে হিন্দী গান নাগাবলৈ মাথোঁ আহ্বানহে জনাইছিল" আৰু তেওঁলোকৰ "আহ্বান"ক সতৰ্কবাণী হিচাপে ভুল ধাৰণা কৰা হৈছে। তেওঁ লগতে কয় যে সংগঠনটোৰ আবেদনক লৈ কৰা মন্তব্যৰ বাবে গাৰ্গে নিজৰ ভুল উপলব্ধি কৰা উচিত।
## তথ্যসূত্ৰ

শ্ৰেণী:আলফাৰ সদস্য
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
ফাৰুখ আহমেদ

**চৈয়দ ফাৰুখ আহমেদ** (বাংলা: সৈয়দ ফৰৰুখ আহমদ; ১০ জুন ১৯১৮ – ১৯ অক্টোবৰ ১৯৭৪), পিছলৈ কেৱল ফাৰুখ আহমেদ নামেৰে জনাজাত, এগৰাকী বাংলাদেশী কবি আৰু লেখক। তেওঁক সাধাৰণতে ইছলামিক নৱজাগৰণৰ কবি বুলি জনা যায়, কিয়নো তেওঁৰ বহুতো কবিতাই বংগত উপনিবেশ স্থাপন কৰা মুছলমানসকলৰ হৃদয়ত পুনৰুত্থানৰ আত্মাক মূৰ্ত কৰি তুলিছে। আধুনিক বংগৰ ইছলামিক চিন্তাধাৰাৰ এজন বিশিষ্ট বাহক হোৱাৰ বাহিৰেও, তেওঁৰ কবিতাসমূহ ইয়াৰ শব্দ-নিৰ্বাচন আৰু সাহিত্যিক মূল্যৰ বাবেও গুৰুত্বপূৰ্ণ। ৰোমাণ্টিকতাৰ পৰা আধুনিকতাবাদলৈ পৰিৱৰ্তন তেওঁৰ কবিতাত স্পষ্ট আৰু তেওঁ তেওঁৰ সাহিত্য জীৱনৰ উল্লেখযোগ্য কৃতি *সাত সাগৰেৰ মাঝি*ৰ বাবে সৰ্বাধিক জনাজাত। 

## প্ৰাৰম্ভিক জীৱন
১৯১৮ চনৰ ১০ জুনত, মাগুৰাৰ শ্ৰীপুৰৰ মাঝেইল গাঁৱৰ চৈয়দসকলৰ এটা বঙালী মুছলমান পৰিয়ালত আহমেদৰ জন্ম হৈছিল। এই অঞ্চলটো তেতিয়া বেংগল প্ৰেচিডেন্সিৰ জেচোৰ জিলাৰ অধীনত আছিল। তেওঁৰ আইতাকে দিয়া তেওঁৰ উপনাম আছিল ৰমজান, কিয়নো ইছলামিক কেলেণ্ডাৰ মতে তেওঁৰ জন্ম ৰমজান মাহত হৈছিল। পৰিয়ালটোৱে ইছলামৰ চতুৰ্থ খলিফা আলিৰপৰা তললৈ নমা বুলি দাবী কৰিছিল। তেওঁ আৰক্ষী পৰিদৰ্শক খান চাহেব চৈয়দ হাতেম আলি আৰু বেগম ৰৌচন আখটাৰৰ দ্বিতীয় পুত্ৰ আছিল।

## শিক্ষা আৰু কৰ্মজীৱন
তেওঁ ১৯৩৭ চনত খুলনা জিলা বিদ্যালয়ৰপৰা মেট্ৰিকুলেচন পৰীক্ষাত উৰ্ত্তীণ হয় আৰু ১৯৩৯ চনত কলকাতাৰ ৰিপন কলেজৰ পৰা আই এ কৰে। তাৰ পিছত তেওঁ দৰ্শন আৰু ইংৰাজী সাহিত্যত স্নাতক ডিগ্ৰী লবলৈ স্কটিছ চাৰ্চ কলেজত নাম ভৰ্তি কৰে, কিন্তু তাত পঢ়া শুনা সম্পূৰ্ণ কৰাত অসফল হয়। পৰৱৰ্তী সময়ত, তেওঁ চিটি কলেজত অধ্যয়ন কৰিছিল। 

১৯৪৩ চনত তেওঁ কাৰাগাৰৰ ইন্সপেক্টৰ জেনেৰেল (আই জি) হিচাপে তেওঁৰ পেছাদাৰী জীৱন আৰম্ভ কৰে। ১৯৪৪ চনত কিছু দিনৰ বাবে তেওঁ অসামৰিক যোগানৰ বাবে কাম কৰিছিল।

## ৰাজনৈতিক দৃষ্টিভংগী
এজন শিক্ষাৰ্থী হিচাপে, ফাৰুখ আহমেদ মানবেন্দ্ৰ নাথ ৰয়ৰ উগ্ৰ মানৱতাবাদৰ প্ৰতি আকৰ্ষিত হৈছিল আৰু বামপন্থী ৰাজনীতিত অংশগ্ৰহণ কৰিছিল। অৱশ্যে চল্লিশৰ দশকৰ পৰা তেওঁ পাকিস্তান আন্দোলনক সমৰ্থন কৰিছিল, এই আন্দোলনে এখন স্বাধীন মুছলমান ৰাষ্ট্ৰৰ বাবে ওকালতি কৰিছিল। তেওঁ ১৯৫২ চনত বঙালী ভাষা আন্দোলনৰ লগতে ১৯৭১ চনৰ বাংলাদেশ মুক্তি যুদ্ধৰ এজন উৎসাহী সমৰ্থক আছিল।

## সাহিত্য কৃতি
তেওঁৰ কবিতাবোৰ আৰবী আৰু পাৰ্চী শব্দৰে পৰিপূৰ্ণ আছিল। *সাত সাগৰেৰ মাঝি* আছিল আহমেদৰ উল্লেখযোগ্য সাহিত্য কৃতি। তেওঁ ব্যংগ কবিতা আৰু চনেটও লিখিছিল। 

## তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:বঙালী কবি
শ্ৰেণী:সাহিত্যিক
তাঁতশাল

[thumb|তাঁতশাল ব্যৱহাৰ কৰি থকা অৱস্থাত এগৰাকী [অসমীয়া ভাষা|অসমীয়া মহিলা]]
[right|thumb|তাঁতশাল ব্যৱহাৰ কৰাৰ মুহূৰ্তত হাংগেৰীৰ এগৰাকী [নাৰী|মহিলা। ]]
কপাহ বা কপাহী সূতাৰ পৰা কাপোৰ তৈয়াৰ কৰিবলৈ ব্যৱহাৰ কৰা যন্ত্ৰক **তাঁতশাল** বোলে। আধুনিক বস্ত্ৰ কাৰখানাত স্বয়ংক্ৰিয় তাঁতশাল ব্যৱহাৰ কৰা হয়। সাধাৰণতে তাঁতশাল নামৰ যন্ত্ৰটোত সূতাটো কুণ্ডলীৰ ৰূপত সুমুৱাই দিয়া হয়। তাঁতশালৰ আকৃতি আৰু ইয়াত ব্যৱহাৰ কৰা কৌশল বেলেগ বেলেগ হ’ব পাৰে। "বোৱা কাপোৰ" শব্দটো "তন্তু বায়ন"ৰ পৰা উদ্ভৱ হৈছে। তাঁতশাল অসমীয়া মানুহৰ জাতীয় শিল্পস্বৰূপ। অসমীয়া লোকশিল্পৰ লগত ওতপ্ৰোতভাৱে জড়িত। অতীজ অসমত অসমীয়া মহিলাই তাঁত বোৱা নজনাটো এটা লাজৰ কাৰণ আছিল। অসমৰ তাঁতৰ কাপোৰৰ সুখ্যাতি অতি প্ৰাচীন। অসম আক্ৰমণকাৰী মোগলৰ সৈতে বহু মোগল ঐতিহাসিক অসমলৈ আহিছিল। তেওঁলোকে অসমত তৈয়াৰ হোৱা বিবিধ পাটৰ কাপোৰ অতি উচ্চ মানবিশিষ্ট আৰু চীনৰ পাটকাপোৰৰ সমকক্ষ বুলি উল্লেখ কৰিছিল। আহোম ৰাজত্বকালতো আহোম স্বৰ্গদেউসকলৰ পৃষ্ঠপোষকতাত অসমৰ বয়ন শিল্পৰ অভূতপূৰ্ব বিকাশ হৈছিল। পুৰণি অসমত অসমীয়া মহিলাই তাঁতশালত একেনিশাই স্বামীৰ বাবে কবচ কাপোৰ বৈ দিয়াৰ কথা বুৰঞ্জীত পোৱা যায়। মহাত্মা গান্ধীয়েও অসমীয়া মহিলাই তাঁত শালত সপোন ৰঙে বুলি প্ৰশংসা কৰিছিল। কোঁচৰজা মহাৰাজ নৰনাৰায়ণৰ পৃষ্ঠপোষকতাত আৰু মহাপুৰুষ শংকৰদেৱ আৰু মাধৱদেৱৰ প্ৰচেষ্টাত তাঁতীকুছিত বোৱা বৃন্দাবনী বস্ত্ৰৰ কথাও উল্লেখ কৰিব পাৰি। 

অসমীয়া বিহুগীত আৰু অন্যান্য লোকগীতত তাঁতশাল আৰু তাঁতশালৰ বিবিধ সঁজুলিৰ বিষয়ে উল্লেখ পোৱা যায়। 

## তথ্যসূত্ৰ

## বাহ্যিক সংযোগ

শ্ৰেণী:লোক-সংস্কৃতি
শ্ৰেণী:যন্ত্ৰ
সৰল যন্ত্ৰ

thumb|387x387px|সৰল যান্ত্ৰিক কৌশলৰ তালিকা, ১৭২৮ চনৰ ''চাইক্লোপিডিয়া'' ("চাইক্লোপিডিয়া")ৰ পৰা

পদাৰ্থ বিজ্ঞানত এটা সৰল **যন্ত্ৰ** হৈছে বলৰ দিশ বা পৰিমাণ সলনি কৰা এটা যান্ত্ৰিক ব্যৱস্থা। সাধাৰণতে যান্ত্ৰিক সুবিধা ব্যৱহাৰ কৰি বল বৃদ্ধিৰ ব্যৱস্থাটোক সৰল যন্ত্ৰ বুলি কোৱা হয় 

এটা সাধাৰণ যন্ত্ৰই এটা বলৰ ক্ৰিয়াৰ জৰিয়তে কাম কৰে। যেতিয়া যন্ত্ৰটোত কোনো বল প্ৰয়োগ কৰা হয়, তেতিয়া ই কাম কৰে আৰু তাৰ ফলত এটা নিৰ্দিষ্ট দূৰত্ব অতিক্ৰম কৰে। কৰা কামটো অতিক্ৰম কৰা দূৰত্ব আৰু প্ৰয়োগ কৰা বলৰ গুণফলৰ সমান। এটা বিশেষ লক্ষ্যত উপনীত হ’বলৈ প্ৰয়োজন হোৱা কামৰ পৰিমাণ স্থিৰ হৈ থাকে। কিন্তু তুলনামূলকভাৱে দীঘলীয়া দূৰত্বত কম বল প্ৰয়োগ কৰি প্ৰয়োজন হোৱা বলৰ পৰিমাণ হ্ৰাস কৰিব পাৰি। দুটা বলৰ মাত্ৰাৰ অনুপাতক যান্ত্ৰিক সুবিধা বোলা হয়। 

প্ৰচলিতভাৱে সৰল যন্ত্ৰই ৰেনেছাঁ যুগৰ বিজ্ঞানীসকলে সংজ্ঞায়িত কৰা তলত দিয়া ৬টা যন্ত্ৰক বুজায়:  

* হেলনীয়া মজিয়া ( ***N*** )
* চকা-অক্ষদণ্ড ( ***O*** )
* লিভাৰ ( ***T*** )
* কপিকল বা ক্ৰেন ( ***U*** )
* গোঁজ বা ৱেজ ( ***V*** [একক ৱেজ]; ***X*** [ডাবল ৱেজ])
* স্ক্ৰু ( ***Y*** )

দৰাচলতে এই ছয়বিধ সৰল যন্ত্ৰই আধুনিক সকলো জটিল যন্ত্ৰৰ আধাৰ। জটিল আৰু উন্নত যন্ত্ৰ নিৰ্মাণৰ বাবে এইবিলাক বিভিন্ন ধৰণে ব্যৱহাৰ কৰা হয়।  

## তথ্যসূত্ৰ
বিডি ক্লিন

বাংলাদেশক স্বচ্ছ দেশ হিচাপে প্ৰতিষ্ঠা কৰিবলৈ কাম কৰা এটা স্বেচ্ছাসেৱী যুৱ সংগঠন হৈছে **বিডি ক্লিন**।সংগঠনটোৱে দেশজুৰি প্ৰতি সপ্তাহৰ শুক্ৰবাৰ এখন নিৰ্দিষ্ট স্থান নিৰ্বাচন কৰি তাৰ পৰিষ্কাৰ কৰে আৰু তাৰ চাৰিওফালে থকা মানুহক পৰিষ্কাৰ বাংলাদেশৰ সুফল সম্পৰ্কে সজাগ কৰে। আনকি ই তেওঁলোকৰ মাজত সচেতনতা বৃদ্ধি কৰে আৰু যত্ৰতত্ৰ মলিনতা আৰু আবৰ্জনা নেপেলাবলৈ, নিৰ্দিষ্ট স্থান তথা ডাষ্টবিনত পেলাবলৈ উৎসাহিত কৰে।

## ইতিহাস
২০১৬ চনৰ ৩ জুন তাৰিখে ফৰিদ উদ্দিন আৰু তেওঁৰ বন্ধুসকলে ইয়াক প্ৰতিষ্ঠা কৰিছিল।২০১৬ চনৰ ২ জুনত শাহবাগৰ পৰা কাওৰান বজাৰৰ ছাৰ্ক ফাউণ্টেইনলৈ পথৰ কাষৰ মলিনতা পৰিষ্কাৰ অভিযানৰ জৰিয়তে "ঢাকা ক্লিন"ৰ সূচনা কৰা হৈছিল, বৰ্তমান এই অভিযানক "বিডি ক্লিন" হিচাপে জনা যায়। বৰ্তমান ২০২৩ চনৰ সমীক্ষা অনুসৰি দেশজুৰি বিডি ক্লিনৰ মুঠ স্বেচ্ছাসেৱকৰ সংখ্যা ৪৪ হাজাৰতকৈ অধিক। দেশজুৰি জিলাসমূহৰ অন্তৰ্গত ১২টা নগৰ নিগম, ৩খন ৰাজহুৱা বিশ্ববিদ্যালয়, ৬০খন জিলা আৰু উপজিলাত ইয়াৰ শাখা দল আছে। 

## কাৰ্যকলাপ

## প্ৰদৰ্শনী

## পৰিষ্কাৰ চৌহদ ঘোষণা
বিডি ক্লিনৰ স্বেচ্ছাসেৱকসকলে ২০১৭ চনৰ ১০ নৱেম্বৰৰ পৰা ২০১৮ চনৰ ২৬ জানুৱাৰীলৈ ঢাকা বিশ্ববিদ্যালয় পৰিষ্কাৰ চৌহদ প্ৰতিষ্ঠাৰ লক্ষ্যৰে ১২ সপ্তাহ জুৰি পৰিষ্কাৰ অভিযান আৰু পৰিষ্কাৰ-পৰিচ্চন্নতা সম্পৰ্কে সচেতনতা বৃদ্ধি কৰিবলৈ ধাৰাবাহিক প্ৰচাৰ চলায়। ২০১৮ চনৰ ২৬ জানুৱাৰীৰ আবেলি ৩ বজাত ছবি তোলা আৰু শপত গ্ৰহণৰ অন্তত প্ৰায় ১৫ শতাধিক বিডি ক্লিন স্বেচ্ছাসেৱকে চৌহদটোক ১২১টা অংশত ভাগ কৰি একেলগে চৌহদ পৰিষ্কাৰ কৰাৰ কাম আৰম্ভ কৰে। পৰিষ্কাৰ অভিযানৰ অন্তত, সন্ধিয়া ৬.২৫ বজাত ঢাকা বিশ্ববিদ্যালয়ৰ উপাচাৰ্য অধ্যাপক ড॰ মোহাম্মদ আখতাৰুজ্জামানে ঢাকা বিশ্ববিদ্যালয়ৰ চৌহদক পৰিষ্কাৰ ঘোষণা কৰে।

## বিতৰ্ক
বিডি ক্লিনৰ প্ৰতিষ্ঠাতা ফৰিদ উদ্দিনক লৈ বিভিন্ন অভিযোগ উঠিছে। বিভিন্ন গণমাধ্যমত প্ৰকাশিত প্ৰতিবেদন অনুসৰি, তেওঁ স্বেচ্ছাসেৱকসকলক ব্যৱহাৰ কৰি ঢকা উত্তৰ মহানগৰ সভাৰ পৰা কোটি কোটি টকা আত্মসাৎ কৰিছে। তাৰ উপৰিও, তেওঁৰ ওপৰত দুৰ্নীতিৰ অভিযোগো উঠিছে।

## উৎস

## তথ্য সংগ্ৰহ

শ্ৰেণী:বাংলাদেশ
কীটনাশক

thumb|মাটিত কীটনাশক প্ৰয়োগ কৰা হৈছে
**কীটনাশক** হৈছে বিষাক্ত পদাৰ্থ যিয়ে পোক-পৰুৱা বিনাশ কৰাত সহায় কৰে। ৰাসায়নিক কীটনাশক মূলতঃ পোক-পৰুৱা নিয়ন্ত্ৰণৰ বাবে ব্যৱহাৰ কৰা হয়। ইয়াৰ প্ৰয়োগে পোক-পৰুৱাৰ কণী আৰু পলু ধ্বংস কৰে। কৃষিকে ধৰি চিকিৎসা, উদ্যোগিক আৰু ঘৰুৱা কামত প্ৰয়োগ কৰা হয়। বিংশ শতিকাত কৃষি উৎপাদনশীলতা বৃদ্ধিৰ প্ৰধান নিয়ন্ত্ৰক হিচাপে কীটনাশকৰ ব্যৱহাৰ সম্প্ৰসাৰিত হোৱা বুলি বিশ্বাস কৰা হয়।  কীটনাশকৰ লগত মিহলি কৰা খাদ্যই প্ৰায়ে মানুহৰ ক্ষতি কৰে। ইয়াৰ উপৰিও ব্যৱহৃত প্ৰায় সকলো ধৰণৰ কীটনাশকে পৰৱৰ্তী সময়ত জৈৱ বৈচিত্ৰ্যৰ ওপৰত যথেষ্ট প্ৰভাৱ পেলোৱা বুলি ভবা হয়। বহু ধৰণৰ কীটনাশক দ্ৰব্য মানুহৰ বাবেও ক্ষতিকাৰক। কিছুমান কীটনাশকে খাদ্য শৃংখলতো প্ৰভাৱ পেলায়। 

নিকোটিন, নিমৰ পৰা আহৰণ কৰা প্ৰাকৃতিকভাৱে পোৱা কীটনাশক, পোক-পৰুৱাৰ বিৰুদ্ধে ব্যৱহাৰ কৰা হয়। আমেৰিকা আৰু কানাডাকে ধৰি বিশ্বজুৰি নিকোটিন ভিত্তিক কীটনাশক এতিয়াও ব্যৱহাৰ কৰা হৈছে। কিন্তু ইউৰোপীয় সংঘৰ দেশসমূহত এনে কীটনাশকৰ ব্যৱহাৰ নিষিদ্ধ কৰা হৈছে।  ধাতুৰ যৌগ আৰু আৰ্চেনেট, তাম আৰু ফ্ল'ৰিন যৌগৰে অ-হাৰ্বিচাইড প্ৰস্তুত কৰা হয় য'ত প্ৰায়ে চালফাৰ থাকে। 

## বিক্ৰী
২০১৬ চনত বিশ্বজুৰি কীটনাশক বিক্ৰীৰ ১৮% কীটনাশক ঔষধৰ পৰিমাণ বুলি অনুমান কৰা হৈছিল। ২০১৮ চনত বিশ্বজুৰি কীটনাশকৰ বিক্ৰী ১৮.৪ বিলিয়ন ডলাৰ বুলি অনুমান কৰা হৈছিল, ইয়াৰে ২৫% নিওনিকোটিন'ইড, ১৭% পাইৰেথ্ৰ'ইড, ১৩% ডাইএমাইড, আৰু বাকীবোৰ আন বহুতো শ্ৰেণীৰ যিবোৰ বজাৰৰ ১০%তকৈ কম মূল্যত বিক্ৰী হৈছিল।

## কৃত্ৰিম কীটনাশক
কৃত্ৰিম বা ৰাসায়নিক কীটনাশক প্ৰাকৃতিকভাৱে পোৱা নগৈ, মানৱসৃষ্ট যৌগ যিবোৰ পোক-পৰুৱা হত্যা বা নিয়ন্ত্ৰণ কৰিবলৈ ব্যৱহাৰ কৰা হয়। এইবোৰত সাধাৰণতে অৰ্গেনোফছফেট, কাৰ্বামেট, পাইৰেথ্ৰ'ইড, আৰু নিওনিকোটিন'ইড সমূহ অন্তৰ্ভুক্ত। এই কীটনাশকে অধিক ক্ষিপ্ৰ আৰু ব্যাপক কাৰ্যক্ষমতা দেখুৱায়, কিন্তু ইয়াৰ অধিক পৰিমাণত ব্যৱহাৰে পৰিবেশৰ ওপৰত নেতিবাচক প্ৰভাৱ পেলাব পাৰে।

## জীৱবৈজ্ঞানিক কীটনাশক
জীৱবৈজ্ঞানিক কীটনাশক বা বায়'পেষ্টিচাইড হৈছে পোক-পৰুৱাৰ ওপৰত প্ৰাকৃতিকভাৱে প্ৰাপ্ত জীৱাণু, উদ্ভিদ-উৎপন্ন পদাৰ্থ, বা অন্যান্য প্ৰাকৃতিক উপাদানৰ পৰা তৈয়াৰ কৰা কীটনাশক। ই সাধাৰণতে বাছনি কাৰ্যক্ষমতা আৰু কম পৰিবেশ দূষণ সৃষ্টি কৰাৰ বাবে জনপ্ৰিয় হৈ উঠিছে। উদাহৰণস্বৰূপে ব্যাক্টেৰিয়া (যেনে Bacillus thuringiensis), ছাৰি, ভাইৰাছ, আৰু প্ৰাকৃতিক ফাংগাছ ব্যৱহাৰ কৰা হয়।

## পৰিবেশগত বিষাক্ততা
কীটনাশকৰ ব্যৱহাৰে পানী, মাটি, আৰু বায়ুৰ বিষাক্ততা বৃদ্ধি কৰিব পাৰে। বিশেষকৈ কৃত্ৰিম কীটনাশকে অ-লক্ষ্য জীৱক ক্ষতি কৰে, জলজ জীৱৰ মৃত্যুৰ বাবে দায়ী হয়, আৰু খাদ্য শৃংখলাত বিষৰ সঞ্চালন ঘটায়। এই সংকটৰ বাবে বহুতো দেশত নিয়ন্ত্ৰণ আৰু বিকল্প ব্যৱস্থা গ্ৰহণ কৰা হৈছে।

## বিকল্প
পোক-পৰুৱাৰ ফলত শস্যৰ ক্ষতিৰ পৰা হাত সাৰিবলৈ ৰাসায়নিক কীটনাশক ব্যৱহাৰ কৰাৰ পৰিৱৰ্তে এতিয়া বহুতো বিকল্প বিকল্প উপলব্ধ যিয়ে কৃষকক বৃহৎ অৰ্থনৈতিক ক্ষতিৰ পৰা ৰক্ষা কৰিব পাৰে। ইয়াৰে কিছুমান হ'ল—
* কীট-পতংগৰ আক্ৰমণ প্ৰতিৰোধী বা অন্ততঃ কম সংবেদনশীল প্ৰজনন শস্য।
* জৈৱিক নিয়ন্ত্ৰণৰ প্ৰকাৰ হিচাপে কীট-পতংগৰ জনসংখ্যা নিয়ন্ত্ৰণ কৰিবলৈ শিকাৰু, পৰজীৱী বা ৰোগ সৃষ্টিকাৰী জীৱাণু মুকলি কৰা।
* ৰাসায়নিক নিয়ন্ত্ৰণ যেনে ফেৰ’মন পথাৰত মুকলি কৰি পোক-পৰুৱাক বিভ্ৰান্ত কৰি সংগী বিচাৰি উলিয়াব নোৱাৰি বংশবৃদ্ধি কৰিব নোৱাৰিব।
* সংহত কীট ব্যৱস্থাপনা : অনুকূল ফলাফল লাভ কৰিবলৈ একাধিক কৌশল একেলগে ব্যৱহাৰ কৰা।
* পুছ-পুল কৌশল : কীট-পতংগটোক বিকৃত কৰা "ঠেলি" শস্যৰ সৈতে আন্তঃশস্য, আৰু সীমাত "টানি" শস্য ৰোপণ কৰা যিয়ে ইয়াক আকৰ্ষণ কৰে আৰু ফান্দত পেলায়।

## তথ্যসূত্ৰ

শ্ৰেণী: কৃষি

## তথ্যসূত্ৰ
মহচিন হামিদ

**মহচিন হামিদ** (; জন্ম: ২৩ জুলাই ১৯৭১) এগৰাকী পাকিস্তানী ব্ৰিটিছ ঔপন্যাসিক, লেখক আৰু কোম্পানী পৰামৰ্শদাতা (ব্ৰেণ্ড কনচালটেণ্ট)। তেওঁৰ উপন্যাসসমূহ হৈছে; ‘*মথ স্মক*’ (২০০০), ‘*দ্য ৰিলাকটেণ্ট ফাণ্ডামেণ্টেলিষ্ট*’ (২০০৭), ‘*হাও টু গেট ফ্লিথি ৰিচ্‌ ইন ৰাইজিং এছিয়া*’ (২০১৩), ‘*একজিট ৱেষ্ট*’ (২০১৭) আৰু ‘*দ্য লাষ্ট হোৱাইট ম্যেন*’ (২০২২)।

## প্ৰাৰম্ভিক জীৱন আৰু শিক্ষা
পাঞ্জাৱী-কাশ্মীৰী মূলৰ পৰিয়াল এটিত হামিদে জন্ম গ্ৰহণ কৰিছিল। তেওঁৰ দেউতাক বিশ্ববিদ্যালয়ৰ অধ্যাপক আছিল আৰু তেওঁ আমেৰিকাৰ ষ্টেনফৰ্ড বিশ্ববিদ্যালয়ত গৱেষণা কৰি আছিল; এইখিনি সময় হামিদ দেউতাকৰ লগত আছিল আৰু এনেদৰে তেওঁ শৈশৱৰ কিছু সময় আমেৰিকা যুক্তৰাষ্ট্ৰত অতিবাহিত কৰিছিল। তাৰ পিছত তেওঁ পৰিয়ালৰ সৈতে পাকিস্তানৰ লাহোৰলৈ ঘূৰি যায় আৰু লাহোৰ আমেৰিকান স্কুলত পঢ়ে। 

১৮ বছৰ বয়সত উচ্চ শিক্ষাৰ বাবে হামিদ পুনৰ আমেৰিকালৈ আহে আৰু প্ৰিন্সটন ইউনিভাৰচিটিৰ *উডৰ’ ৱিলচন স্কুল অৱ পাব্লিক এণ্ড ইণ্টাৰনেচনেল এফেয়াৰ্চ*  বিভাগত ভৰ্তি হয়। তাত তেওঁ ৰবাৰ্ট এইচ উইলিয়ামচৰ তত্ত্বাৱধানত ‘* চাচটেইনেৱল পাৱাৰ: ইন্ট্ৰিগ্ৰেটেড ৰিচ’ৰ্ছ প্লেনিং ইন পাকিস্তান*’ বিষয়ত ১২৭ পৃষ্ঠাৰ এখন গৱেষণা পত্ৰ জমা দি ডিষ্টিংচনসহ কলা শাখাৰ স্নাতক ডিগ্ৰী লাভ কৰে। প্ৰিন্সটন বিশ্ববিদ্যালয়ৰ ছাত্ৰ হৈ থাকোঁতে, হামিদে জইচ্‌ কেৰল অটচ্‌ আৰু টনি মৰিছনৰ অধীনত অধ্যয়ন কৰিছিল। হামিদে মৰিছনৰ দ্বাৰা পৰিচালিত এখন কল্পকাহিনী কৰ্মশালাৰ বাবে তেওঁৰ প্ৰথমখন উপন্যাসৰ খচৰা প্ৰস্তুত কৰিছিল। কলেজীয়া শিক্ষা সাং কৰি তেওঁ পাকিস্তানলৈ উভতি আহিছিল যদিও লিখাৰ কাম অব্যাহত ৰাখিছিল।

তাৰ পিছত হামিদ হাৰ্ভাৰ্ড ল স্কুলত ভৰ্তি হয় আৰু ১৯৯৭ চনত তাৰপৰা স্নাতক ডিগ্ৰী লাভ কৰে। তেওঁ শিক্ষাৰ্থী লোণ লৈ পঢ়িছিল আৰু নিউয়ৰ্ক চহৰৰ মেকিনচে এণ্ড কোম্পানীত মেনেজমেণ্ট পৰামৰ্শদাতা হিচাপে কেইবা বছৰ কাম কৰি তেওঁৰ শিক্ষাৰ্থী ঋণ পৰিশোধ কৰিছিল। কাম কৰি থকাৰ সময়ত প্ৰতি বছৰে লিখিবলৈ তেওঁক তিনি মাহৰ ছুটি ল’বলৈ অনুমতি দিয়া হৈছিল, আৰু এই ছুটি তেওঁ তেওঁৰ প্ৰথমখন উপন্যাস *মথ স্মক* লিখি সম্পূৰ্ণ কৰিবলৈ ব্যৱহাৰ কৰিছিল।

## স্বীকৃতি
হামিদক বিভিন্ন পুৰস্কাৰেৰে কেইবাবাৰো সন্মানিত কৰা হৈছে। ২০১৩ চনত, বৈদেশিক নীতিয়ে তেওঁক তেওঁলোকৰ ‘*১০০ জন আগশাৰীৰ গোলকীয় চিন্তাবিদ*’ৰ এজন বুলি অভিহিত কৰিছিল। ২০১৮ চনত তেওঁক কলা সাহিত্যৰ ৰয়েল চছাইটিৰ ফেলোৰ লগতে পাকিস্তানৰ *চিতাৰা-এ-ইমতিয়াজ* প্ৰদান কৰা হয়।

## তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:সাহিত্যিক
শ্ৰেণী:ঔপন্যাসিক
শ্ৰেণী:জীৱিত ব্যক্তি
শ্ৰী গুনসিংহে

**শ্ৰী গুণসিংহে** (; সিংহলী: සිරි ගුණසිංහ ; ১৮ ফেব্ৰুৱাৰী ১৯২৫ – ২৫ মে’ ২০১৭) শ্ৰীলংকাৰ এগৰাকী শিক্ষাবিদ, কবি, সংস্কৃতিবিদ, শিল্পকলা ইতিহাসবিদ, লেখক তথা চলচ্চিত্ৰ নিৰ্মাতা আছিল। মুক্ত সিংহল কবিতাৰ সৃষ্টিশীলতাক নিখুঁত আৰু তীক্ষ্ণ কৰাত তেওঁ এক গুৰুত্বপূৰ্ণ ভূমিকা পালন কৰিছিল। সিংহলী সাহিত্যত সাহিত্যিক ভাষাৰ পৰিৱৰ্তে কথিত ভাষা ব্যৱহাৰত গুণসিংহেই অন্যতম গুৰুত্বপূৰ্ণ ভূমিকা লৈছিল। 

## প্ৰাৰম্ভিক জীৱন
শ্ৰীলংকাৰ কেগালে জিলাৰ ৰুৱানৱেলাত শ্ৰী গুণসিংহেৰ জন্ম হৈছিল। তেওঁ মহিন্দা মহাবিদ্যালয়, গালে আৰু চেইলন বিশ্ববিদ্যালয়ত শিক্ষা লাভ কৰিছিল। চৰবোন বিশ্ববিদ্যালয়ত, তেওঁ ‘ভাৰতীয় চিত্ৰকলাৰ কৌশল’ সন্দৰ্ভত পিএইচডি সম্পূৰ্ণ কৰে। পিছলৈ শ্ৰী গুনসিংহে বিশ্ববিদ্যালয়ৰ প্ৰবক্তা হয় আৰু শ্ৰীলংকাৰ পেৰাডেনিয়া বিশ্ববিদ্যালয় আৰু কানাডাৰ ব্ৰিটিছ কলম্বিয়াৰ ভিক্টোৰিয়া বিশ্ববিদ্যালয়ত অধ্যাপনা কৰে। ইয়াত তেওঁ শিল্পকলাৰ ইতিহাস পঢ়াইছিল। পৰৱৰ্তী সময়ত তেওঁ পেৰিছ ভ্ৰমণ কৰিছিল; য’ত তেওঁ তেওঁৰ পঢ়া-শুনা অব্যাহত ৰাখে আৰু *লা টেকনিক দে লা পেইনচাৰ ইণ্ডিনে ডি’এপ্ৰছ লেচ টেক্সটেছ ডু চিলপা* লিখে। তেওঁৰ ভাতৃ ধৰ্ম গুণসিংহে, কলম্বোৰ নালন্দা মহাবিদ্যালয়ৰ প্ৰাক্তন অধ্যক্ষ আছিল।

গুণসিংহে ১৯৭০ চনৰপৰা কানাডাত বাস কৰিছিল। ২০১৭ চনৰ ২৫ মে’ত ৯২ বছৰ বয়সত তেওঁৰ মৃত্যু হয়।

## কৰ্মজীৱন
তেওঁৰ আটাইতকৈ উৎকৃষ্ট সাফল্যবোৰ হৈছে; ১৯৫৬ চনত কবিতা সংকলন *মাছ লিয়া নতি আতা* (ব্লিচড বোনছ) প্ৰকাশৰ সৈতে সিংহলী কবিতাত মুক্ত শ্লোকৰ সৃষ্টি; ই সেই সময়ৰ সাহিত্যত এক বিপ্লৱৰ সূচনা কৰিছিল। তেওঁ ১৯৬০ চনত *হেৱেনেলা* প্ৰকাশ কৰিছিল, যাক চেতনা বৰ্ণনা শৈলীৰ নিয়ম অনুসৰি লিখা প্ৰথম সিংহলা উপন্যাস বুলি গণ্য কৰা হয়। গুণসিংহে তেওঁৰ লিখনিত সিংহল আখৰ *এন* আৰু *এল* (මූර්ධජ *ණ* සහ *ළ* বৰ্জন কৰিছিল।

তেওঁ তেওঁৰ কবিতাবোৰ এনেকুৱা বিষয়বস্তুৰ ওপৰত লিখিছিল যিবোৰ *মী হৰাকা* আৰু *ৰাথু কেকুলা*ৰ দৰে বিষয়বস্তুতকৈ বহুত বেলেগ আছিল। কিন্তু তেওঁ সিংহল কবিতাত দৃষ্টান্ত প্ৰৱৰ্তন কৰা প্ৰথমগৰাকী ব্যক্তি আছিল।তেওঁৰ অন্যান্য কবিতা সংকলনসমূহৰ ভিতৰত আছে *আবি নিকমানা* (১৯৫৮), *ৰাথু কেকুলা* (১৯৬২) আৰু *অলকামনন্দৱা* (১৯৯৮)। তেওঁ *সিংহলা চনট্ৰিবিউচন টু দ্য বুদ্ধ ষ্টেচু* শীৰ্ষক গৱেষণা প্ৰবন্ধটো লিখিছিল যিয়ে বেছিভাগ মন্দিৰৰ ক্ৰমান্বয়ে হ্ৰাস হোৱা ম্যুৰালবোৰৰ প্ৰতি মনোযোগ আকৰ্ষণ কৰিছিল।

১৯৬৮ চনত তেওঁ এখন চিত্ৰনাট্য লিখে আৰু তাৰ আধাৰত *সাত সমুদুৰা* চলচ্চিত্ৰখন নিৰ্মাণ কৰে; এই চলচ্চিত্ৰখনে সমালোচকৰ ভূয়সী প্ৰশংসা লাভ কৰে। চিনেমাখনে শ্ৰেষ্ঠ ছবি আৰু শ্ৰেষ্ঠ পৰিচালকসহ আঠটা সৰসাৱী বঁটা লাভ কৰে। তেওঁ চিনেমাখনৰ কষ্টিউমও ডিজাইন কৰিছিল। শ্ৰীলংকাৰ এগৰাকী অগ্ৰনী বুক কভাৰ ডিজাইনাৰ (গ্ৰন্থ প্ৰচ্ছদ নিৰ্মাতা) বুলিও গণ্য কৰা হয় আৰু তেওঁ কেইবাটাও ৰেডিঅ’ অনুষ্ঠানো পৰিচালনা কৰিছে। ২০১০ চনত তেওঁ *চিগিৰিয়াঃ কাশ্যপেজ সৌন্দৰ্য প্ৰাণময়* নামৰ ৰচনাখন প্ৰকাশ কৰে, যাক আগতে ২০০৮ চনত *কাচ্ছাপাচ্‌ হ’মেজ টু বিউটি* শীৰ্ষকেৰে অনুবাদ কৰা হৈছিল। [7] [17]

## তথ্যসূত্ৰ

শ্ৰেণী:সাহিত্যিক
শ্ৰেণী:শ্ৰীলংকাৰ সাহিত্যিক
শ্ৰেণী:কবি
শ্ৰেণী:মৃত ব্যক্তি
কনকলতা (চলচ্চিত্ৰ)

**কনকলতা** () অসমৰ দ্বিতীয় মহিলা চলচ্চিত্ৰ পৰিচালক কুন্তলা ডেকাই পৰিচালনা কৰা আৰু লাচিত চিত্ৰমৰ বেনাৰত নিৰ্মাণ কৰা এখন জীৱনীভিত্তিক চলচ্চিত্ৰ। প্ৰযোজক দিলীপ ডেকা আৰু কুন্তলা ডেকা। শব্দগ্ৰহণত পীযুষ কান্তি ৰয়। ১৯৯০ চনৰ ৩ ফেব্ৰুৱাৰীত গুৱাহাটীৰ উদেষ্ণা চিত্ৰগৃহত ছবিখনৰ প্ৰিমিয়াৰ শ্বো হৈছিল। ১৯৪২ চনৰ শ্বহীদ, গহপুৰৰ ওচৰৰ বৰঙাবাৰীত জন্মগ্ৰহণ কৰা কনকলতাৰ জীৱনৰ আধাৰত ছবিখনৰ কাহিনী ৰচনা কৰিছিল ভবেন বৰুৱাই। পৰিচালকগৰাকীয়ে এটা ভিডিঅ’ত কয় যে ছবিখন নিৰ্মাণ কৰোঁতে প্ৰায় পাঁচ বছৰ সময় লাগিছিল।
## অভিনয়

* ৰুমী গোস্বামী
* দিলীপ শৰ্মা
* হৰি ডেকা
* অখিল ডেকা
* মৃণাল সেনগুপ্ত
* ভবেন বৰুৱা
* মীনা দুৱৰা
* আভালিন বৰুৱা

## সংগীত
ছবিখনত জ্যোতিপ্ৰসাদ আগৰৱালাৰ কেইটামান গীত ব্যৱহাৰ কৰা হৈছে। সমবেত কণ্ঠত গীতসমূহ গাইছে সন্ধ্যা মেনন, কুইন দাস আদিয়ে। সংগীত পৰিচালনা অনুপম চৌধুৰীৰ।

## তথ্য উৎস

## বাহ্যিক সংযোগ
* 

শ্ৰেণী:অসমীয়া চলচ্চিত্ৰ
শ্ৰেণী:১৯৯০ দশকৰ অসমীয়া চলচ্চিত্ৰ
শ্ৰেণী:১৯৯০ বৰ্ষৰ চলচ্চিত্ৰ
কাহ্নপাদ

**কাহ্নপাদ** (প্ৰায় দশম শতিকা) বা **কাহ্নপা** বা **কনহপা** বা **কহ্নিলপা** বা **কৃষ্ণপদ** বা **কৃষ্ণচাৰ্য্য** আছিল ৮৪জন বৌদ্ধ মহাসিদ্ধসকলৰ ভিতৰৰ এজন অন্যতম মহাসিদ্ধ। অসমীয়া সাহিত্যৰ আদিম নিদৰ্শন চৰ্যাপদৰ কবি গোটৰ ভিতৰত তেওঁ শ্ৰেষ্ঠ আৰু সৰ্বাধিক ১৩টা শ্লোকৰ লেখক।

## পৰিচয়

তিব্বতী পৰম্পৰা অনুসৰি আচাৰ্য কৃষ্ণপদ বা কাহ্নপা বৌদ্ধ মহাসিদ্ধ জলন্ধৰিপদ, ব্ৰাহ্মণ জন্মৰ নাথপন্থীৰ শিষ্য আছিল আৰু পিছলৈ সহজিয়া মতে দীক্ষা লাভ কৰিছিল। সহগপন্থী তান্ত্ৰিক কাহ্নপাক সিদ্ধাচাৰ্য, মণ্ডলাচাৰ্য আদি উপাধিৰে সন্মানিত কৰা হয়।  তিব্বতী বৌদ্ধ লামা তৰানাথৰ মতে, তেওঁ বিদ্যানগৰ নামৰ ঠাইত বাস কৰিছিল। শেহতীয়াকৈ বাংলা সাহিত্যৰ ইতিহাসৰ গৱেষক প্ৰখ্যাত বৌদ্ধ ধৰ্মগুৰু জিতেন্দ্ৰ লাল বৰুৱাই "নেত্ৰকোণা: অতীত ও বৰ্তমান" শীৰ্ষক গৱেষণামূলক গ্ৰন্থত কাহ্নপাক বাংলাদেশৰ নেত্ৰকোনা জিলাৰ আটপাৰা উপজিলাৰ কৃথপুৰ গাঁৱৰ পুত্ৰ বুলি দাবী কৰে। কাহ্নাপাই আগতে সোমপুৰ মহাবিহাৰত সাধনা কৰিছিল। তেওঁ বজ্ৰায়ণ তন্ত্ৰসাধনৰ ওপৰত হেৱজৰা, যমন্তক আদি পঞ্চাশখনতকৈও অধিক গ্ৰন্থ ৰচনা কৰিছিল। তেওঁ চৰ্যাপৰ তেৰটা পদ ৰচনা কৰিছিল। কিন্তু কাহ্নপাৰ ২৪ নং পদটো পোৱা নাযায়।   পাল বংশৰ তৃতীয় ৰজা দেৱপালৰ ৰাজত্বকালত (খ্ৰীষ্টীয় ৯০০-৫০) তেওঁ উপস্থিত আছিল। 

## কাহ্নপাৰ পদ্য

চৰ্যাদৰ কবিসকলৰ ভিতৰত কাহ্নপাই ১৩টা পদেৰে সৰ্বাধিক পদ ৰচনা কৰিছিল। ৭, ৯, ১০, ১১, ১২, ১৩, ১৮, ১৯, ৩৬, ৪০, ৪২, ৪৫ আৰু ২৪ নং পদৰ পদ উপলব্ধ নহয়। ১৩ আৰু ১৮ নং পদত তেওঁৰ বিবাহৰ সংবাদ পোৱা যায়। 

## তথ্যসূত্ৰ

শ্ৰেণী: বৌদ্ধ ধৰ্ম
বিলুপ্তপ্ৰায় ভাষা

**বিলুপ্তপ্ৰায় ভাষা** (    ) হৈছে এনে এটা ভাষা যিটো ব্যৱহাৰকাৰীৰ মৃত্যুৰ দ্বাৰা নহয় অন্য ভাষাৰ ব্যৱহাৰৰ দ্বাৰা বিলুপ্ত হোৱাৰ বিপদত পৰিছে। যেতিয়া কোনো ভাষাৰ ব্যৱহাৰকাৰী নাথাকে তেতিয়া ভাষাটো হেৰাই যায় বা বিলুপ্ত হৈ যায় আৰু বিলুপ্ত বা মৃত বুলি গণ্য কৰা হয়। সংৰক্ষিত বা লিখিত পাণ্ডুলিপিৰ অধ্যয়ন আৰু গৱেষণাৰ জৰিয়তে বিলুপ্ত ভাষা বা মৃত ভাষা আৱিষ্কাৰ হয়, কিন্তু বক্তা (ভাষা ব্যৱহাৰকাৰী বা বক্তা) অবিহনে ই হেৰাই যায় আৰু বিলুপ্ত হৈ যায়। যদিও সমগ্ৰ মানৱ ইতিহাসত ভাষাসমূহ অবিৰতভাৱে হেৰাই আহিছে, তথাপিও শেহতীয়াকৈ বিশ্বায়ন, নব্য উপনিবেশিকতা আৰু অৰ্থনৈতিকভাৱে শক্তিশালী লোকসকলৰ ভাষাসমূহৰ আধিপত্যই ভয়ংকৰ হাৰত ভাষা হেৰুৱাই পেলাইছে।

অধিক সাধাৰণ ভাষাই কম সাধাৰণ ভাষাটোৰ ওপৰত আধিপত্য বিস্তাৰ কৰে, যাৰ ফলত শেষত ই বিলুপ্ত হৈ পৰে। পৃথিৱীত কিমান ভাষা আছে সেয়া জনা নাযায়। কিন্তু ইয়াক বিভিন্ন ধৰণে অনুমান কৰা হৈছে। সাধাৰণ একমত অনুসৰি আজি ৬,০০০ৰ পৰা ৭,০০০ ভাষা কোৱা হয়, আৰু ইয়াৰে নব্বৈ শতাংশ ২১০০ চনৰ ভিতৰত হেৰাই যাব বা বিলুপ্ত হ’ব। ২০টা আটাইতকৈ সাধাৰণ আৰু সুপৰিচিত ভাষাৰ প্ৰতিটো ভাষা ৫ কোটিতকৈ অধিক লোকে কয়, যিটো বিশ্বৰ জনসংখ্যাৰ আধা, আনহাতে আন ভাষাবোৰ সৰু সৰু জনগোষ্ঠীয়ে কয়, যাৰ সংখ্যা ১০,০০০তকৈ অধিক নহয়।

ইউনেস্কো সমীক্ষা অনুসৰি বৰ্তমান সময়ত ভাৰতবৰ্ষত ৭৮০ টা জীৱিত ভাষাৰ ভিতৰত প্ৰায় ১৯৭ টা মান ভাষাই বিপন্নতাৰ গৰাহত পৰিছে। এই তালিকাত অৰুণাচলৰ কেইবাটাও ভাষা সোমোৱাৰ লগতে অসমৰ থাই চীনীয় বা শ্যাম চীনীয় থালৰ টাইমূলীয় খাময়াং ভাষাটোৰ বিপন্নপ্ৰায় ভাষাসমূহৰ তালিকাত অন্তৰ্ভূক্ত হৈছে। ঠিক সেইদৰেই তিব্বতীয় থালৰ বড়ো ভাষাটোৰ বাহিৰে ৰাভা, দেউৰী আদি ভাষাবোৰৰ বিলুপ্তৰ পথত। ইতিমধ্যেই তিব্বতীয় থালৰ কেইবাটাও ভাষা বিলুপ্ত হোৱা পৰিলক্ষিত হয় যেনে, চুতীয়া, কছাৰী আদি। ইয়াৰ অন্তৰালত ভিন্ন কাৰণ জড়িত হৈ আছে। বিশেষকৈ বিশ্বায়নৰ প্ৰভাৱ, নগৰমুখী, সংযোগী ভাষাৰূপে অসমীয়া ভাষাৰ প্ৰভাৱ, ইংৰাজী-হিন্দী ভাষাৰ প্ৰভাৱ, লিপিহীনতা আৰু ৰোমান লিপিৰ জনপ্ৰিয়তা, ভাষিক সচেতনতাৰ অভাৱ, ভাষিক উপাদানৰ সংকৰীকৰণ আদি উল্লেখনীয়।

## তথ্যসূত্ৰ
শ্ৰেণী: ভাষা